
VITA NUOVA 


Te-am dărâmat hotar de-odinioază, 
Brâu împletit din lacrimi și din sâyge, . 
-Veriga ta de foc nu mă mai strânge 

Și lanţul tău a încetat să doară. 


Trecutul însă tot se mai răstrânge, 
“Ca un paiangen tainic mă 'mpresoară 

Şi 'n inima mea fulgere coboară 

Din zilele ce mă 'nvăţau a plânge... 


E în zadar! Din munţii vechi de ură 
Eu nu mai simt nici o fărămitură, 
Pe veci în mine fiara a murit!,... 


lar unde-a fost nenorocirea noastră, 
Eu pretututindeni am câte-o fereastră, 
Ce stă deschisă larg spre înfinit. ia 


OCTAVIAN GOGA 

Școala domnului Maniu 


Un mare eveniment are totdeauna ceva de reflector, luminează 
în toate ungherele dosnice și arată aspectul adevărat al lucrurilor. In- 
coronarea dela Alba-lulia, cu puternica sguduire ce-a lăsat în sufletul 
românesc, a avut acest dar de-a ne lämu multe chestiuni de detaliu. 
Intre altele a scos la iveală și rostul real al așazisului „partid na- 
țional“ în sufletul maselor populare din Ardeal. 

„Se cunoaște atitudinea luminaţilor bărbați. După hotărîrea de a 
nu se duce la Alba-lulia, au făcut totul .ca lumea de-aici să boicoteze 
încoronarea. Incapabili să se ridice la înălțimea acestui moment, din- 
colo de meschinăriile trecătoare; ei au făcut totul ca să-l trivializeze. 
Au născocit teorii de drept contestând legalitatea actului, au lansat 
manifest către popor și-au trimis. emisari la “sate îndemnând pe țărani 
să nu se miște de la casele lor. Mai mult: au împrăștiat svonuri tul- 
buri, ca să escite fantezia populară cu pretinsele primejdii care ar 
pândi din umbră.. Cu un cuvânt, s'a făcut o strașnică sforțare, ca ro- 
mânismul de-aici să se izoleze.de sărbătoarea neamului. 

De sigur, istoria va fi implacabilă când va vorbi la timpul său 
de această pagină înăcrită a luptelor noastre politice; Cât de minus- 
cule vor apare subt ciocanul ei nemilos acele fărămituri de oameni 
care sau tras în căsuţa lor de melc, atunci când destinul unui popor 
tresărea de-o măreție necunoscuiă încă... Până la această judecată însă, 
care cu fulgerele ei postume nu poate tulbura suflete pozitive călău- 
zite de logica prezentului, până la osânda de mâine sdrobitoare şi ire- 
vocabilă, opinia publică din Ardeal sa însărcinat să dea răspunsul 
imediat, fără nici o ezitare. 

In adevăr, țărănimea . noastră cu instinctele’ ei sănătoase a re- 
simțit pe toată linia sfințenia clipei. Au fost zadarnice târguielile avo- 
caților politici, zadarnice rețelele de intrigi și bârfeli. Demagogia, cu 
această ocazie, a fost călcată în picioare ca o sdreanță murdară. Săteni 
în haine albe s'au- ivit cu miile la Alba-lulia să salveze cu însufle- 
țirea lor senină pe seama posterității obrazul nostru, cruțând un colţ 
de țară de stigmatul nepriceperii și ingratitudinei. Cetele lor vioaie, 
oricât de mult le-a mascat un aranjament greoi și un rău plasat spirit 
polițienesc, și-au strigat entusiasmul în fața suveranilor cununați cu 
țara. Răspunsul l-a dat deci Ardealul cu deplină vrednicie, și cum sa în- 
tâmplat deatâtea ori aici, tot ce-au stricat o seamă de „domni“ a fost 
dres de către mulțime... Cine vrea să facă analize și să tragă, concluzii 
„din acest fenomen e. ia largul. lui căci poate lămuri desfue lucruri 
punându-le la cântar, demnitatea acestui colț de “pământ: însă și-a 
găsit expresia: ei luminoasă. i 

Cu toate aceste am nesocoti realitatea dacă mam recunoaşte că 
glasul protestator pornit din „comitetul de-o sută“ dela Cluj mar fi 
avut nicăiri ecou în Ardeal. Sa găsit o tagmă de oameni care nu 
numai au acceptat concepția d-lor Vaida-Maniu, dar au și popularizat:o 

în toate părțile. Este aproape «unanimitatea presei uugurești din Ar- 
deal, la care în timpul din. urmă- politica d-lui Maniu începe a face - 
şcoală. Apropierea elementelor șoviniste maghiare de fruntașii noștri 
„naționaliști“ a devenit tot mai intimă în lunile din urmă. In măsură 
ce se accentutază veleitățile automiste împotriva „regățenilor“, o seamă 
de Unguri prind curaj şi, pripiți ca totdeauna, încep să-și afirme sgo- 
motos solidaritatea cu protectorii Patriei din Cluj... Frăția de arme sa 
pus în evidență cu decsebire acum din prilejul încoronării. Cele mai 
multe ziare de-ale lor au adoptat teoria constituționată a d-lui Maniu, 
— teoria curentă de altfel a istoriei maghiare, de unde a copiat-o sa- 
vantul domn Boila, — că nefiind noua constituție votată încă, înco- 
ronarea nu se poate îndeplini, regele fiind nevoit să jure pe consti- 
tuție. Pe această temă sau brodat în publicistica ungurească nenu- 
mărate articole afișându-se o perfectă congenialitate cu fostul _preșe- 
dinte al Consiliului dirigent. Firește, tandreța aceasta impune și în- 
datorirea, ca paralel cu osanalele ce se aduc noilor tovarăși, adver- 
sarii lor să fie loviți, de-aceea avalanșa de injurii recente. la adresa 
celorlalte partide românești din Ardeal și specialele burzuluiri împo- 
triva ardelenilor din partidul poporului... 
| Toate comentarele acestei prese asupra încoronării sunt făcute 
întrun admirabil unison cu organele „partidului naţional“, este exact 
aceeași mentalitate, aceeași doctrină, aceleaşi simțăminte. Sunt însă și 
accente particulare ale publiciștilor unguri din care se întrevăd spe- 
ranțele ce leagă dânșii pe urma acestei colaborări. lată d. e. un frag- 
ment, smuls la întâmplare dintr'un art'col comemorativ (Keleti Ujsdg, 
15 Oct.), în care se reflectă ca într'o oglindă limpede programul sim- 
paticei tovărășii. Vorbind de noua constituție pe care o reclamă ffm- 
preună cu d. Maniu pentru încoronare, publicistul Padl Arpdd, scrle: 
„Pentru noi sărbătoarea încoronăriii nu va fi decât întro constituție 
care va acorda drepturile naționale și libertăţile de stat tuturor po- 
poarelor de pe întinderea noului teritoriu al Ardealului. Această con- 
stituție va recunoaște aici deosebitele vieți naționale și din complexul 
acestor vieți naționale va zidi noua temelie. de stat. Până când această 
nouă orânduire de stat, menită să înțeleagă și validiteze soartea tu- 
turor popoarelor nu va avea loc, până atunci nici poporul românesc 
din Ardeal nu poate vedea în încoronare consfințirea alcătuirii noi de 
stat: până atunci și el simte că e dator cu aceste libertăți naţionale 
nouă și altor națiuni minoritare, tocmai în interesul unității lui na- 
ționale şi a siguranţei lui veşnice. Noi tocmai în această conștiință 
populară a datoriei față de noi găsim și cauza adâncă a faptuliii că 
la actul încoronării nu iau parte tocmai acei conducători ai poporului 
român din Ardeal care au avut mai mult meritul istoric de-a fi de- 
clarat unirea ce a înfăptuit noile hotare. Onoarea, dreptatea şi mări- 
nimia istoriei strălucesc în acel gol pricinuit de lipsa lor la sărbătoarea 
încoronării. Noi trebue să înregistrăm cu recunoştinţă această strălucire 
a conștiinței istoriei, fiind o făgăduință că va mai fi pe seama noastră 
aici în România o încoronare cu importanță de drept public, care va 
cuprinde în sine voința și împărtășirea noastră națională l...“ 

Nu e nevoie să reproducem mai „departe prețiosul document, ca 

săzvedem în ce ape se scaldă această prietenie, și înțelegem prea bine 
„recunoştinţa“ de care a d. Árpád Paál.  De-asemenea nu ne 
mirăm că şcoala d-lui Iuliu Maniu a prins așa de repede la o seamă 
de confrați unguri, înfierbântând anumite temperamente cam imagi- 
native și trezind fel de fel de viziuni fericitoare., Trebuie însă să re- 
gretăm 'sincer, că și după atâtea vicisitudini ale istoriei se găsesc oa- 
meni ca compatrioții noștri unguri, care, izolându-se: de realitate, în 
„loc de-a-și căuta un echilibru cu integritatea neamului românesc che- 
mată să determine destinele acestui stat, sunt mai bucuroși să încerce 
aventuri alături de fracțiuni orbite de patimă, dar neputincioase să în- 
făptuiască asemenea. combinaţii fanteziste... 

Cât priveşte pe foștii „miniștrii“ dela Sibiiu și. Cluj, lumea să 
urmărească şi. aprofundeze acompaniamentul de ‘mai sus, să cântă- 
rească penibila .amiciţie, să cerceteze rosturile acestei dualități și să 

„tragă concluzii în clasarea definitivă a oamenilor. 

ac- Poporul maghiar nu are nevoie de subteriugii meschine, ca să-și 
câstige plenitudinea drepturilor politice și culturale. Sentimentul nostru 
..de dreptate i le va acorda, îndeplinind un act de înțelepciune și ne- 
cesară prudenţă. Pentru aceasta însă trebuie consimțământul neamului 
românesc, dincolo de anumite frecări regionale. A prinde deci ches- 
_tiunea. ungurească din Ardeal la remorca. corăbiei foarte sbuciumate 
a celor „o sută“, a manifesta pe repezeală bucurii premature pe urma 
unor divagaţii ale unor domni scuturați de frigurile puterii și a lansa 
din acest prilej teorii subversive, — nu este o politică inteligentă şi 
nu poate decât să întârzie opera spiritelor. generoase dela noi. 

- Despre școala d-lui Maniu nu mai avem multe cuvinte de zis. 
Intemeiată pe ideia de-a exploata . anumite revendicări reg onale pe 
care nu le poate pune de acord. cu adevărurile organice ale vieții 
noastre de stat, această îndrumare își sporeşte zi cu zi simptomele bol- 
năvicioase. După-ce | printrun provincialism nesăbuit a isbutit să se 
fetiagă întro  infructuoasă singurătate politică, astăzi președintele „par- 
tidului național“ apare la: braţ cu străinii în al căror suflet coroana 
noastră dela Albâ-lulia a reamintit cu amărăciune splendorile -apuse 
ale coroanei sfântului Stefan... `- 

w  YFixăm pentru opinia noastră publică această nouă etapă, și pu- 
nem punct. 
O. Q. 

Momente dela Alba-lulia 


Ziua mare a trecut, muzicile nu mai cântă, steagurile nu mai 
flutură, de-asupra noastră însă planează amintirea și ne prinde sufle- 
tul ca întro strălucitoare. rețea de argint. Cât de misterioase sunt 
capriciile istoriei.. Ea lasă se treacă rânduri întregi de oameni subt 
vălul posomorât al inacțiunii și banalităţii, pentru-ca printr'o sguduire 
vulcanică să acorde unei generaţii mulţumiri și satisfacţii visate de 
veacuri, zadarnic. In adevăr sufletul nostru este plin de emoţii ca un 
pahar de cristal în care nu mai încape nici un strop. După "războiul 
liberator cu epopeia lui, după marșul la Budapesta și noua făurire 
- de hartă, încoronarea a venit să încheie acum epoca legendară a vieții 
noastre. Subt tensiunea formidabilă. nervii resimt oboseala și basmul 
pare a ne urmări de- -acum pretutindeni în 'toate drumurile... 

% 
* % 

Răsunetul cel mai puternic al strălucitului praznic trebuie căutat, 
de sigur, tot jos la temelia rieamului. Instinctele adânci ale țărănimii 
au tresărit de măreția actului și cei mulți în haine albe, drepți la cu- 
get și sănătoși în toate rosturile lor, au venit la Alba-lulia să înca- 
dreze ` pe rege şi regină în clipele cele mai pline de înţeles ale is- 
toriei noastre. Ei, depozitarii adevărați ai marilor adevăruri, liniștiți 
și gânditori s'au revărsat spre cetatea lui Mihai, purtând în sufletul 
or ca într'o' urnă “taine de demult... Ce păcat, că na, fost pe deplin 
înţeleasă venirea lor şi că o „comisiune de încoronare“ i-a izolat de- 
parte, dincolo de cordoanele polițienești, pe singurii oaspeți chemați 
să“ dea nota de monumentalitate clipei când, potrivit datinei strămo- 
șești, întâiul nostru rege își așeza coroana pe cap. Și de astădată, ca 


/ Şi în alte TANGEN am văzut cuviința de jos și Meinjolsgstea de sus... 


$ ¥ è 
% 3k 

. Momed cel mai solemn a fost imbrățișarea suveranilor în coro= 
nați în fața mulțimii. Scena era înălțătoare prin omenescul -ei. Dincoto 
de marele înțeles politic era consacrarea năzuințelor celor: doi ` tova- 
răşi de viață trecuți prin ațâtea sbuciumate frământări... In amintirea 
celor de faţă se răscoleau icoane de ieri cu liniile lor posomorâte, 
tragedia războiului şi tot caleidoscopul sinistru dela lași. Incorânarea 
de astăzi, după un lung cortegiu de jertfe, venea ca un act de. drep- 
tate de undeva de sus și îmbrăţișarea. celor doi soți răsplătiți de soartă 
„avea o înaltă semnificare morală. Lumea plângea... A 

n*a 

. De ce trebuie oare să se furișeze la noi şi în clipele cele mai 
sărbătorești sensații desagreabile care să indispuie lumea împrăștiind 
împrejur o atmosferă înoportună? Cărei împrejurări se datorește fap- 
tul că la slujba încoronării prelaţii uniţi nu s'au prezentat, fiind mai 
bucuroși să aștepte “afară în societatea episcopilor catolici, decât să 
treacă pragul 'catedralei noastre ? Asistenţa întreagă a subliniat . acea- 
stă penibilă situație care a fost comentată în multe feluri. År fi util 
ca măcar acum în mod postum să se lămurească un echivoc pentru 

a feri cele două biserici de la noi de fricțiuni păgubitoare. In ori-ce caz 
motive de ordin ritual nu puteau opri, credem noi, prezența acestor 
prelați români, când musulmanii din Tulcea și rabinii evreilor din 
țară împreună cu episcopul sas din Sibiu, au crezut că se pot înfă- 
tisa înaintea altarului nostru, aducând omagiul unei idei. Dar și tre- 
cutul recent de aici din Ardeal cu practicele lui ne-arată că adeseori 
prelații celor două biserici au stat alături nu numai subt acelaș: aco- 
periș, dar chiar și ca slujitori în fața aceluiaș altar. Opreliștea deci 
e inexistentă, fiindcă în biserică canoanele nu sunt supuse unor revi- 
zuiri grabnice. In ori-ce caz ar îi indicată o reparaţie pentru știrbirea 


adusă sentimentelor noastre frăţești. . 


* 
E o X 


Pentru toti cei prezenți, dar mai ales pentru mulțimea misiuni- 
lor militare străine, defilarea trupelor a fost un punct din cele mai 
interesante. Soldații noștri cu aierul lor marțial, cu disciplina severă 
şi fețele luminoase au revărsat în toate inimile conștiința forței și 
sentimentul stabilității. Mareșalul Foch urmărea rândurile lor elastice - 
cu ochiul lui scrutător şi- -o veselie nefățărită lumina chipul genera- 
lului Berthelot, tovarășul de ieri, în vreme ce dintrun colț se ridica 
“ca un drapel eroul frontului românesc, silueta generalului Averescu. 
Tabloul celor trei ore de revistă militară sia desfășurat întrun cadru ` 
de binefăcătoare seriozitate, dând posibilitatea oaspeților străini, di- 
plomaţi și militari, să cumpănească resursele de putere reală ale nou- 
lui stat și rostul ce i se cuvine în așezarea internațională. Pentru noi . 
a fost un prilej de bucurie și faptul că diviziile care-și treceau subt ~“ 
ochii noștri rândurile lor de oțel erau din regimente ardelene și din 
vechiul regat deopotrivă, 'semnificând ideia de unire definitivă și de 


apărare în fața morţii subt cutele aceluiaș steag., 


* 
*. * 


Susceptibilitatea poporului nostru în faţa argumentelor estetice 
sa vădit și de astădată. Regina, fie în nlamida ei regală, pe cap cu 
strălucitoarea coroană bizantină, fie călare pe cal alb defilând în frun- 
tea regimentului de roșiori, a smuls entusiasmul delirant al mulțimei . 
trezind un val de frenezie populară. La începutul fiecărei lupte de - 


desrobire națională este o poezie, — a zis cineva, la începutul vieții 
noastre de reunire trebuia să fie o regină frumoasă, — ne ziceam noi... 
i * 
%* + 


` Sunt convins, că dacă întâmplarea ar fi făcut să rătăcească la - 
Atba-lulia în ziua neuitată câţiva dintre „supărații“ noștri, care spun 
că Sar fi rugat și dânșii atunci, la Arad se pare, — şi în alte: bise- 
rici de provincie, — ar fi fost biruiți de solemnitatea momentului 
și ar fi dus pela vetrele lor amintiri înviorătoare. Sufletul larg al ma- 
selor însă a înregistrat farmecul acestei povești care a trecut întreagă 
în domeniul simţirii populare. De-acum prin căsuțele albe din umbra 
satelor diaginația toarce firul mai departe, în mitologia noastră acum 
se tese Basmul, cel mai frumos... N. ARDELEANU 

Tot mai tare crucea 


— Schiţă din vremile de robie a Ardealului a 


Unchiul Axente știa să povestească multe. El apucase acolo, în 
colțul de țară năpădit și strâmtorat de înverșunarea străină, vremu- 
rile rele, a căror prelungire abia dacă-și mai schimba forma, dar își 
păstra mereu temeiul. In orășelul izolat, era şi atunci o „casină ro- 
mânească“ unde se aduna „inteligența“ ca să citească gazetele și să 
mai stea de vorbă despre necazurile grămădite și nesfârșite. 

Și astfel, răsfoind odată : „novelele“ dela” Budapesta, bătrânul 
dădea din cap și zâmbia cu amărăciune. Nu era una din gazetele 
acelea ungurești, în care să nu se facă parte și scrâșniri împotriva 
„olahului“, al cărui singur nume părea a răscoli o otravă de ură ne- 
stinsă, pururea hrănită și izbucnind în spumegări de turbare. 

Puse gazetele la o parte unchiul Axente, și se uită împrejur. 
- Erau toți mai tineri acolo. 


— Măi copii, zise, — ați citit și voi toate astea, şi le citiți pe 
` toată ziua. Ascultați să vă spun eu ce-mi deșteaptă mie în minte tur- 
băciunea aceasta, — o întâmplare de demult, care poate să se mai 


potrivească. Fiindcă și lucrurile mici se aseamănă cu cele mari, când 
"merg pe aceiaș dâră, și apoi cine știe dacă uneori câte o pildă din. 
viața măruntă nu- -ți deschide ochii asupra celor ce în tainele: lui vi- 
itorul ne ascunde tuturora. 

-` „Aveam noi mai de mult aicea ún solgăbirău tare rău, de par'că-i 

aud vorba şi glasul, când citesc spurcăciunile acestea din - novelele 
de astăzi. Tot așa era de îndâriit, și-i ieșiau ochii din cap .numai cât 
ce era vorba de „valah“. Pare-că era trimis înadins să ne mânce și, 
să ne prăpădească de pe fața pământului. .. _ G 

„Era mic, gros, cu un "foale cât toate zilele şi cu slănina dela 
ceafă de trei degete. Strâns așa în hainele lui șnuruite, par-că stau 
în toată clipa să se spargă pe dânsul, mai ales când pufăia necăjit 
din pipa lungă, cum sbucnea răstit și furios, — altfel nu Pam 
apucat niciodată. Era groaza norodului şi mă tem că poate nici în vis 
nu făcea altceva, de cât să se frământe și să suduie. 

„Apoi așa, a trecut odată pe drum, că era strașnic și cu ochii 
mereu după blestemaţii de valahi, să-i. privegheze nu cumva pun ceva 
la cale, ca pe vremile lui Horia și ale lui lancu. Pe câmp se potrivi 
tocmai bietul Adămuţ, omul cel mai pașnic, fără nici un gând rău 
asupra nimănui, văzându-și de biata holdă şi de mai multă sărăcie. 

„O fi fost căldura soarelui, ori o fi avut omul vre-un gând, — 
şi-a scos pălăria, și-a șters năduşeala, şi a stat o vreme așa. Apoi sa 
acoperit iar, șa dat să se aștearnă pe lucru înainte. Tocmai atunei 
trecea și solgăbirăul, 

„Ce i-s'o fi 'mpărut, că omul și-a pus pălăria tocmai atunci şi 
S'a întors cu spatele spre dânsul. Numai ce răcneşie t — „Moi, ala 
prostule |“ — Şi-i face. semn cu pipa. 

„Adămuţ pune sapa n cucuruz și vine la marginea drumului. 
Alţi oameni de mai departe se opresc din lucru, la răcnetul solgăbi- 
răului, — unii stau locului, alpi se mai apropie, cu sfială. Și 
stau martori. 

— Moi, tu de ce pus clopu şi tors spate la mine ? 

— Măria ta, nu te-am văzut. 

„— Da de ce scos clopu și stat așa nainte? 

— Măria ta, am scos pălăria că m'am rugat: lui Dumnazeu. 

— Rugat la Dumnezeu ? Moi, nu la Dumnezeu se rugat tu, — 
se rugat la mine! — Scoate clopu și se.rugat la mine, azi tu! l 

„Scoase omul pălăria și uimit d'o vorbă ca asta, aduse dreapta - 
şi-şi făcu cruce. 

— Moi, tu de ce făcut cruce? Vrei ridem la mine? 
„Solgăbirăul întoarse pipa Și plesni pe om peste cap. 
„Adămut se uită uluit, şi cum -i-o fi venit, aduse mâna iar, și- și 

mai fcu © cruce. 

— No, vaţat eu pe tine, șteptat numa! — turbă burduiul, și cu 
pași îndesaţi se depărtă. = 

„Nu trecu mult şi doi haiduci — așa le zicea pe atunci p’aici' 
la jandarmi — veniră să ridice pe om.” 

„In fața puternicului stătu acum “teii, | între cele două cătane, 
în cancelarie. ~ 

„No, acuma vedem io ce cu tine. ` 

E o poruncă a solgăbirăului, unul din haiduci aduse o laviţă 
și-l culcară cu sila pe om. 

„l-au tras la spate pânăce au obosit amândoi. lar solgăbirăul nu 
ştia ce e cu omul ăsta. A încremenit, a leșinat, a murit? Un geamăt 
ma scos, — abia dacă sa auzit o scrâșnire de dinţi, — pbate şi asta 
numai o părere. Dar cămașa omului se vopsise de sânge. 

— Lăsaţi-l acum, — 'zise solgăbirăul. — Și omul se ridică, încet, 
cu greu. 

„Se îndreptă, stătu o clipă în picioare, fără să se clatine, — ` 
apoi aduse mâna şi îşi făcu o cruce. 

„Solgăbirăul sări ca înţepat. 

— No, asta e ceva ne mai auzit! — strigă pe limba lui. — 
Să-l legați numai decât! Să-l legați cot la cot! 

„Un haiduc ieşi fuga să aducă o frânghie. Celălalt strânse ca în 
cleşte” mâna stângă a omului, — dar cu dreapta, încet, încet, linistit, 
Adămuţ își făcu iar o cruce. 

„li ieşiau solgăbirăului. ochii: ca nişte ochi de rac fiert, și îi erau 
roșii, de... — spunea Adămuţ „mai târziu, — ori care altul ar îi 'în- 
lemnit de groază, — dar el nu mai simţia nimic de ale spaimei, ci 
îi venea oarecum ceva, cald dela inimă, ceva liniştitor de orice înfri- 
coșare, sigur de sine, tare de credință și de împăcare, hotărât la orice, 
şi la toate, — și până să vină haiducul cellalt, iar își mai făcu o cruce.. 


„Acum îl apucă de mână solgăbirăul. Il apucă şi îl pinu până 
ce-l ‘väzu legat cot la cot, și apoi el însuşi, cu mâinile, cu pumnii, 


t 


© BCUCluj 


-29/X%. 1922 ȚARA NOASTRĂ PAGINA 81 








cu tot ce putu apuca împrejur, îl lovi, îl stâlci, peste cap, peste față 
peste umeri... 

„Din cot mișcând cu greu mâna, Adămuțt făcu în aer, cât putu, 
semnul crucei. 

— Legaţi-l de mâni, proștilor, legaţi-l bine de pumni, de degete, 
— urlă solgăbirăul. — Şi haiducii legară pe Adămuţ fedeleș. 

„Il plesni acuma furiosnl peste față și se rânji “la dânsul. 

— No, mai facem și așa cruce dacă “putem ! 

„Adămuţ ridică ochii la cer, apoi aduse capul și făcu cu el, — 
semnul crucii. 

„Tot sângele era acuma în fața solgăbirăului. Pipa îi căzu la 
pământ şi se sparse. Semn rău. , 

„Mai ridică odată mâna, — tremură cu ea în aer, — tremură 
din genunchi, — apoi deodată se prăbuși cu fața la pământ. 

„O clipă haiducii așteptară să se ridice, apoi văzând că nu se 
mişcă, se repeziră înspăimântați. 

„IL ridicară, moale, și-l întinseră pe canapea. Ochii deschişi, sti- 
cloşi, nu mai vedeau, buzele vinete nu mai tremurau. 

„Pe Adămuţ l-au deslegat oamenii cari stătuseră îngroziți pe 
afară, în vreme cé haiducii înebuniți alergară după ajutor. 

„Ajutorul a fost zadarnic. Solgăbirăul era mort ca toți morţii. 

„lar Adămuţ, când s'a văzut destegat și afară, — cu evlavie și-a 


mai făcut o cruce, pe cea din urmă de data asta, —- și doar numai 
în sinea lni și-a zis atâta: — lerte-l Dumnezeu... 

— Apoi vedeți, — încheiă unchiul Axente, — este vorba aceea 
“care zice: — „Să nu dea Dumnezeu românului atâta cât poate să 
rabde....“ D'apoi mai este și o altă vorbă... 

Luă gazetele, le mai răvăși o clipă, — apoi le strânse grămadă, 


le așeză tacticos una peste alta și apăsă mâna, ca o încheiere, peste ele : 
— Adică, ce credeți dumneavoastră, că Dumnezeu bate cu bâta? 


ION GORUN 
i 


O frăție de arme 


In articolul: „Şcoala d-lui Maniu“ se vorbește de apropierea din 
ce în ce mai intimă între „partidul naţional“ din Ardeal și o seamă 
din conducătorii șşoviniști ai Ungurilor noștri. Se arată înrudirea de 
doctrină dintre cele două curente manifestată în faţa încoronării. 

: Din nenorocire această frăţietate se- întărește tot mai mult și, ce 
e mai dureros, trece chiar de hotarele României întregite, trezind un 
puternic ecou la Budapesta. In căutarea lor de argumente pentru a 
întreține ideia revanșei, vecinii noștri din Capitala de pe malul Dunării, 
consecvenți unui romantism morbid, scormonesc încontinuu întâmplă- 
rile de-aici. lu timpul din urmă sau obișnuit să înregistreze în presa 
lor cu-o simpatie  nefățărită toate injuriile repezite de către domnii 

dela Cluj împotriva regatului român. Fireşte, recenta atitudine de pro- 
testare împotriva încoronării şi în special teoria constituțională lan- 
sată din arsenalul „naţionalist“ a umplut de bucurie tabăra lui Horthy. 
In curând parlamentul maghiar se va ocupa de manifestul d-lui Maniu 
întrunind, după cât se vede, unanimitatea de simțire a colegilor săi 
de odinioară. 

Dar iată ce relatează în această chestiune ziarul Keleti Ujsdg 
din Cluj, din partea corespondentului său dela Budapesta, cu data de 
17 Oct: —: „Ludovic Szilágyi, distinsul deputat al părţilor bihorene 
rămase Ungariei, a publicat o declarație în ziarul Budapesti Hirlap 
în care analizează chestiunea încoronării dela Alba-lulia. El îşi ex- 
_ primă părerea că dispozițiile guvernului român pentru încoronare s'au 
luat pe baza unor justificări care se împotrivesc spiritului din tratatul 
de pace, guvernul român anume dorește să înfățișeze alipirea Ardea- 
lului ca o faptă de cucerire, pe când între Ungaria și. România era 
stare de armistițiu și pace atunci când adunarea națională dela Alba- 
lulia în temeiul dreptului de liberă dispoziție a popoarelor a proclamat . 
alipirea Ardealului la România. Simbolizarea deci la încoronare a câș-" 
tigării Ardealului pe calea armelor înseamnă totodată și tăgăduirea 
hotăririlor dela Alba-Iulia prin care se asigură drepturile minorităţilor. 
Memorandul partidului naţional român justifică toate aceste. 
şi de-aceia la sfârșitul interwievului său Ludovic Szilâgyi de- 
clară că în şedinţa de Vineri a adunării naționale maghiare 
va lua cuvântul în chestiunea încoronării dela Alba-Iulia, fă- 
când cunoscut și manifestul d-lui Maniu“. 

Am tradus corespondența din Budapesta și comentarul să-l facă 
toți bunii români. Bariera ori-cărui partid politic e prea strâmtă, ca 
să poată fi invocată atunci când vine vorba de adevărurile organice 
ale existenței noastre. Punând deci la o parte orice consideraţii de 
partid, privind în față numai interesele superioare ale patriei, eântă- 
rind în sufletul nostru numai suprema dogmă a unității naționale, în- 
trebăm opinia publică, dacă nu este evidentă prăpastia spre care a 
apucat fostul „Consiliu dirigent“, îmbrățișat cu atâta căldură de duş- 
manii țării? 

Aşteptăm cu nerăbdare să cetim darea de seamă asupra ședinței 
de Vineri din parlamentul maghiar, ca să ne edificăm şi mai muit. 

Până atunci reținem frăția de arme și sentimentul care ne în- 
cearcă în fața ei este o sinceră tristeță fără cuvinte... 


E SENEX. 


P. S. Aşteptata şedinţă a adunărei naţionale s'a ţinut, şi ziarele au înre- 
gistrat răsunetul interpelărei lui Szilágyi. D. Iuliu Maniu se poate felicita. „Me- 
morandul“ său ma prea fost gustat la Bucureşti. A avut însă mare succes la 


Budapesta... 
dara. N S-X. 

Intre două exagerări 


„Popoarele au Parlamentele pe cari le merită“ — se zice că ar 
fi decretat cândva un om politic apusean, dorind să persifleze astfel 
unele scăderi ale votului universal. lronicul occidental nu cunoştea 
încă sistemele dlui general Văitoianu, și-și făcuse socotelile fără să 
ştie că, în definitiv, urnele se pot fura. peste noapte. lată pentruce 
vorbele de mai sus nu ni-se potrivesc de fel. Ardealul nu-și merită 
reprezentanții săi în Cameră, pentru simplul motiv că... nu i-a dorit. 
Cu atât mai dureroasă e, prin urmare, constatarea că în faţa chipului 
barbar cum e administrat — sau, mai bine zis, cum nu e administrat 
— Ardealul subt guvernarea liberală, mare cine să protesteze pe calea 
parlamentară. 

Cine sunt „aleşii“ poporului de dincoace de Predeal, nu mai 
e nevoie să repetăm. "Cei mai mulți, majoritatea... majorităţilor guver- 
mamentale, nau nici o legătură cu țara aceasta, de ale cărei destine 
Sau însărcinat să- se îngrijească. Au venit încoace căutându-și „cer- 
curile“ unde aveau să candideze (fără contracandidat) — cu harta 
în buzunar, caşi trupele coloniale pornite întro expediţie sigură, în 
sudul Africei. Unii dintre ei mau avut niciodată o meserie precisă, 
alții sunt „oameni de casă“ ai cine știe cărui ministru vesel, iubitor 
de plăceri vulgare; unii sunt autorii revistelor pornografice, cari fac 
să petreacă spectatorii dela „Cărăbuș“, alții sint pricepuți oameni de 
afaceri ai intreprinderilor liberale, cumulând, spre binele obştesc, 
mandatul de deputat .cu sucursalele „Băncei românești“. Ei sunt So- 
lomoneștii, Bursanii, Motașii şi llieștii, cari au descins la Sighişoara, 
ia Deva, la Sân-Mărtin sau la Oradia-mare cu tot atâta cunoaştere a 
sufletului şi a păsurilor locale, ca și când ar fi debarcat la Calcutta, 
în Madagascar sau prin Guatemala. Dar ce pot aștepta oare interesele 
Ardealului, dela acești „parlamentari“, cari acum caută să se aclima- 
tizeze cu aerul Bihorului sau al Huniedoarei, — în profitul cine ştie 
cărei instituţii financiare liberale ? 

Bineînţeles, în partidul liberal din Ardeal sunt și câțiva ardeleni. 
Ei stau la o parte sfioși și tăcuți, intimidati de gesturile largi şi de 
ținuta băţoasă a „colegilor“ lor din cafenelele Bucureștilor. D. ar. 
Zigre dela Oradia-mare poate să povestească multe. Am auzit şi noi, 
în nenumărate rânduri, plângerile deputaților guvernamentali băștinași. 

„Nici cele mai drepte revendicări locale nu sunt ascultate. 
Miniştrii din Bucureşti nu ne înțeleg, și nici nu-și bat capul să pri- 
ceapă ce cerem pe seama alegătorilor noștri de-acasă. Rătăcim za- 
darnic prin anticamerile ministeriale, ca a cerșetori, nu ca nişte 
oameni de încredere ai guvernului, și n întoarcem acasă obosiţi, 
amărâţi, nemulțumiți... 

Bieţii oameni, nu știu încotro să se mai îndrepte. Sar opri pe 
loc, și nu mai pot. lar drumul din fața lor duce la o complectă îu- 
străinare de poporul care, și așa, nu i-a vrut. Se plâng, fireşte, — 

cari sunt atât de naivi, — reprezentanţilor lor din guvern, jovialului 
domn general Moșoiu şi sărmanului, urgisitului domn Aurel Cosma. 
Cel dintâi, zgomotos și plin de duh, se induioșează, făgăduiește și... 
ofere o masă copioasă, recontortantă. Cel de-al 'doilea, melancolic şi 
trist, dă din umeri în mijlocul cabinetului său pustiu și tăcut : — „Eu 
nu pot nimic... nimic... nimic...“ 

ȘI are dreptate d-nul Aurel Cosma, nu poate nimic. După cum 
are dreptate și d-nul general Moșoiu să făgăduiască. Nici excelența sa 
nu poate nimic. Ori câtă bună voință şar pune acolo, la „centru“ „nu 
se ajunge la nici un rezultat, decât 'la acea amărăciune specială, de care 
vor să se folosească acum autonomiștii noștri. 

Noi am fost cei dintâi cari ne-am ridicat împotriva exagerării 
provinciale, pornită de aici din Ardeal, de oameni cari vor să perpe- 
tueze granița definitiv sfărâmată, a Predealului. Şi ne putem felicita 
că am dat acestei exagerări lovituri grele, hotărâtoare. Dar, tocmai 

“pentru aceea să ni-se dea voie să protestăm și împotriva celeilalte 
exagerări, care nesocoteşte cu desăvârşire tradiţiile, aspirațiile și nece- 
sitățile acestui colț de fară. | 

Nu „uniunea personală“ a d-lui Sever Dan, după chipul și ase- 
mănarea răposatului dualism austro-maghiar, dar nici transformarea 
Ardealului într'o colonie bună de exploatat, nici aceasta nu o putem 
dori. Există un drum de mijloc, între două exagerări, și acesta e dru- 
mul cel bun. Unitatea de stat, care e suprema noastră credință cetă- 
țenească nu se poate împăca, desigur, cu învârtelile revoluționare ale 

„sinn-feinerilor“ noștri cari vor să preschimbe Ardealul întro Irlandă 
a comitetului de o sută; dar nici politica liberală care lovește provin- 
ciile alipite cu un soi 'de capitis deminutio nu e mai puțin nefastă. 
D-uul Romul Boila își permite să dea Suveranului lecții de drept 
constituțional. D-nul Aurel Cosma tremură două ceasuri, numai când 
vede, în Viiforul fotografia d-lui Vintilă Brătianu. 

Mă rog, Ardealul nu poate găsi o a treia atitud'ne, — atitudinea 
normală și demnă care duce la armonizarea unor interese de o egală 


valoare ? 
ION BALINT. 


„Iconoclaştii“ noştri literari 


Nu știm pentruce a căzut în desuetudine, dela o vreme, vechia 
tradiție a ” „anchetelor literare“. Era un procedeu destul de comod 
pentru cunoașterea preocupărilor cari frământă conștiința scriitorilor, 
-Şi era o consultație, oarecum amuzantă, asupra directivei pe care se 
arată dispusă s'o urmeze mişcarea noastră culturală. In locul acestui 
bazar ocazional de idei, unde se încrucișau preferințele cele mai po- 
tolite, cu. înclinările cele mai îndrăznețe, “unele publicații de reportaj 
artistic se mulțumesc astăzi cu întrebări plebiscitare de pe urma că- 

rora rămâne să se lămurească definitiv, care e cea mai frumoasă sub- - 
retă de operetă ori cea mai bună pastă de dinți. Se pare că e mai 
practic... 

Am îi totuș ademeniţi să cunoaștem părerile scriitorilor de astăzi 
asupra epocei literare pe care o străbatem : Trece întradevăr literatura 
contemporană printr o criză ? 

In nici un caz, nu poate fi vorba despre o criză de producție. 
Privind în treacăt multicolorul caleidoscop de volume proaspete din 
vitrina librăriilor, sau răsfoind, în fiecare Duminecă, tot la două săp- 
tămâni sau la o lună odată, revistele noui și vechi cari se îmbie pu- 
blicului cetitor și necetitor, mai putea spune "că tiparul românesc nu-și 
face pe deplin datoria. Și, cu toate acestea, o atât de bogată activitate 
publicistică e împrejmuită de o vagă atmosferă de ceață. Se fac multe 
„erori şi se întâmplă unele accidente. In. mijlocul pâclei cartea bună se 
confundă „cu orice carte proastă, revista onestă piere în umbră, în 
vreme ce mediocritatea de-alături strălucește ca un felinar de care te 
tot împiedici; autorii înși-și apar ici și "colo, în vălmășala aceasta 
tulbure, ca niște trecători grăbiţi, printre cari nu poți deosebi nici 
cunoştiințele noui de cele mai vechi, nici oamenii de treabă de 
„pick-pockeţi“. 

$ x $ 

Literatura românească de astăzi sufere, fără îndoială, de o criză 
de orientare. : 

Mai întâi, domnește o totală eclipsă a spiritului critic: Ogorul 
literelor române, să ni-se ierte expresia, a ajuns. un fel de sat fără 
câini. Muşcătorul larie Chendi, cel mai temut dintre Cerberi, a murit 
„demult, şi verva lui incisivă nu mai stă de pază D-nul Mihail Dra- 
gomirescu, ale, cărui lovituri sunt, ce e drept, mai puţin usturătoare, 
locuiește, de când sa năruit casa proprie a Convorbirilor critice tocmai 
în subsolul foiletoanelor dela Viitorul şi decerne de-acolo, medalii de 
aur: „Mihai Sorbul premiul I pentru poezia dramatică, Liviu Rebreanu 
premiul I pentru poezia epică, Gheorghe Talaz(?) premiul I pentru 
poezia lirică“. D-nul Eugen Lovinescu, ale cărui încercări de revizuire 
au rămas fără urmare și fără sfârșit, se străduiește să dovedească, în 
interminabile serii de articole, că d-nul maior Brăiescu purcede 'de- 
adreptul dela Caragiale. D-nul Ibrăileanu dela lași, tace. D-nul D. 
Tomescu a îngropat în presa cotidiană frumoasele "speranţe de-acum 
zece ani. Pe d-nul H. Sanielevici Pa înghițit trenologia. Pe d-nul Oct. 
Tăslăuanu, stima publică. In schimb, informatorii și îndrumătorii ru- 
bricelor de aprecieri literare sunt noui-veniţi, cari amestecă laolaltă, 
cu perfectă abilitate, o crasă ignoranță și o elastică libertate de opi- 
niuni. Bietul cetitor, dornic de unele limpeziri în mijlocul atâtor cărți 
cari se oter de pretutindeni, nu are alte călăuze decât pe d-nul Bd. 
Fundoianu dela Flacăra sau pe d-nul F. Aderca dela Sburătorul. 


x 
$ * 


In această atmosferă de zăpăceală, sau pornit să-și facă loc dela 
o vreme, o seamă de mici iconoclaști literari, al căror ideal de luptă 

pare să fie renegarea tuturor scriitorilor noștri mai vechi şi, se înțe- 
lege, idolatrizarea „curentelor noui“, în cari își găsește justificare orice 
ciudăţenie de inspiraţie, ca și orice lipsă de talent. "Atacurile au. înce- 
put, mai întâi, timide. O prudență elementară pretindea lansarea câ- 
torva baloane de încercare. Baloanele au plutit liniștite, și nu s'a tras 
nici un foc de pușcă, de nicăeri. Atunci, a început ofensiva: temerară, 
excesivă, cicălitoare. 

Astăzi, una din revistele literare cele mai răspândite, întemeiată 
de actualul ministru al Artelor, nu se dă la o parte să proclame fără 
ocol, că nici Eminescu, nici Vlahuţă, nici generația Semănătorului, — 
Sadoveanu, Iosif, Anghel, — wau însemnat nimic în desfășurarea miş- 
cărei. noastre culturale, și că, mai ales poezia românească începe abia - 
dela "producţiile d-lor Mihail Cruceanu, Ștefănescu-Est, Eugeniu Spe- 
ranță și a „celorlalţi“ cari au. scos, cândva, trei numere dintro revistă 
destinată să răstoarne literatura română cu.. fundoianu în sus! 

Și criticul en titre al revistei cu pricina vorbeşte despre „nulita- 
tea lui Vlahuță“ pomenește despre mișcarea „anti- culturală“ și „anti- 
intelectuală“ dela Semănătorul, batjocoreşte carele cu boi, „artificios 
fabricate“ ale „semănătoristului “ pictor Grigorescu, protestează solemn 
împotriva înrăurirei „decadente“ pe care a avut-o poezia lui Eminescu, 
_— pentruca apoi, aceste resturi inoportune măturate, să poată străluci 
în toată splendoarea ei literatura cea nouă, în care se sbat „nostalgii 
pentru alte lacuri îndepărtate“, și „dorinți aprige de decoruri violente“, 
înfățișate cu ajutorul unui vocabular în care „neologismul este aplicat 
până la amploarea unui principiu literar“. Nu facem aci aceste citate 
cu scopul de a încerca o polemică, pe care n'o căutăm cu orice preț.. 
Inregistrăm însă o atitudine care nu e izolată, și am dori să vedem ` 
ridicându-se de undeva, cel puțin un apărător legitim al bunului simț 
literar, din legiunea pe care așteptăm s'o vedem pornind la Cruciada 
împotriva exagerărilor de tot soiul. Și nici puţinele rânduri cari vor mai 


urma, mau alt înțeles decât acela 'de a fixa câteva puncte de plecare. 


* 
kod * 


Fără îndoială, „iconoclaştii“ noștri se cred reprezentanții unei 
școale literare. Au în orice caz ceva din caracteristica pornire exclu- 
sivistă a celor cari își închipuie că au descoperit un nou Crez al 
creațiunei artistice. Atât vedem, deocamdată. Crezul, nu Pam auzit 
nicăeri. Opera credincioșilor lui, pe care o zărim cam răsfirată, abia 
bâjbăie. Acel neologism "ridicat la „amploarea unui principiu literar“ 
o înstrăinează oarecum, ca pe o producție exotică, de solul românesc. 
Se poate să aibă uneori atingeri prețioase cu marile idealuri de artă 
superioară, se poate să nu fie adesea decât o meșteșugită alcătuire de 
imprecis. Nu. râvnim să lămurim acum valoarea forţei creatoare în nu- 
mele căreia ni-se jicnesc. zeii lari ai cuvântului românesc de până 
ieri. Să ni-se îngăduie însă să cerem puțin respect pentru tradițiile 
noastre culturale. E o nevoie organică de echilibru, pentru însăș des- 
voltarea firească. a ţelurilor noastre intelectuale. 


Şi asupra ei, vom mai vorbi. ALEXANDRU A. HODOȘ. 

O călătorie în urma trenului 


— Intâmplare de actualitate — 


| Acum două săptămâni, mă găseam în gara de Nord, la Bucu- 

|  rești, așteptând plecarea acceleratului de Oradea-Mare. Ca să-mi mai 

! treacă de urât, și ca să-mi fac puţin curaj pentru drum, mă cufunda- 
sem în cetirea unui reportaj foarte pitoresc, cu privire la ciocnirea 
dela Murfatlar. In ceața răcoroasă a- serii, întreruptă ici și colo de câ- 
teva felinare cari licăreau ca niște candele întrun cimitir, gara avea 
o înfățișare lugubră, rău prevestitoare. Mersul vagoanelor făcea un zgo- 
mot sinistru de oase cari se ciocnesc. Locomotivele țipau ca niște 
buiîniţe cobitoare. lar gazeta pe care o țineam în mână parcă prooro- 
cea, în litere negre: 9 morfi, 30 răniți... Alături de mine, o umbră 
înaltă, cu pălăria trasă pe ochi, cu gulerul paltonului ridicat, aștepta în- 
tunecată să se urce în vagon. 

— Unde călătoriţi? întrebai eu, înduioșat de atitudinea tristă a 
umbrei de pe peron. 

— Nicăeri, răspunse un glas de subt pălăria trasă pe ochi. 

— Atunci pentruce așteptați trenul? 

— Pentrucă mam hotărât să mă omor, — înţelegi? Nu mai e 

de trăit cu scumpetea asta. Am luat un bilet până la Sinaia, și... 
* Dar, trenul tocmai trăgea la peron. Imi luai inima în dinți şi 
geamantanul în mână, și mă aruncai în primul vagon de clasa doua, 
grăbit să ocup un loc. Mă gândeam tocmai la imprudenţa pe care o 
făcusem plecând la drum fără să mă împărtăşesc cu sfintele taine 
ceeace mă expunea la o moarte păgânească, şi-mi făceam socoteala, 
în gând, că lăsam. în urmă o mulțime de afaceri încurcate: băiatul 
neînscris la școală, nevasta fără un pic de pudră, impozitul neplătit... 
(Și nu văzusem cel puțin, cu prilejul încoronării, cortegiul istoric al 
d-lui Costin Petrescu!) 

Scosesem tocmai capul pe fereastră să văd dacă nu cumva ză- 
resc vreun cunoscut pe care să-l însărcinez cu executarea ultimelor 
mele dorinți, când auzii de jos un glas strigând: 

— Nenorocitule, acolo ţi-ai găsit să te sui? 

. Era prietenul _meu, Nae Macaz, un distins inspector dela C. F. 
R. (prescurtare din: Căile Funerare Române) care mă apostrofă, pă- 
rinteşte: 

"— Dă-te jos, dragă, ăla e vagonul sinucigașilor. Nu știi că la 
Valea-Largă, de câte ori se rupe podul, cade în prăpastie după loco- 
motivă, tocmai primul vagon? Celelalte mai scapă, dacă se poate, pen- 
trucă trenul, ca să încerce rezistența podului, merge încet... 

Nu așteptai alte explicaţii. Imi strânsei repede bagajele, și făcui 
cum mă sfătuise prietenul meu, inspectorul, deoarece eu am o încre- 
dere nemărginită în priceperea dela C.F. R. (Oameni competenţi, dom- 
nule, wai ce le face!) Impingând prudența odată cu toate ușile dintre 
vagoane până la coada trenului, mă instalai deci foarte comod în cel 

din urmă compartiment, zicându-mi că mam să fiu atât de nenorocos 
încât să se prăbușească în Prahova, tot trenul. 

Bucuria îmi fu însă de scurtă durată. Abia mă cuibărisem întrun 
colţ, şi văzui silueta impozantă a prietenului meu Nae Macaz, ivindu-se 
în „ușă. Mă urmărise, și venea să mă scape pentru a doua oră dela o 
moarte sigură: 

— Aici ai nimerit, blestematule ? 

— Dar ce mai e? 

— Ăsta-i vagonul cu amnestiați... Nu pricepi că dacă ne ajunge 
din urmă expresul de Viena și dă busna peste noi, vagoanele dinapoi 
sunt sfărâmate, până la unul? N'ai citit în gazetă, cum a fost la 
Murfatlar ? 

Intradevăr, citisem. Incă odată, mă închinai înaintea prevederei 
pe care numai mn specialist în. materie de comunicaţie putea so aibă, 
și întrebai: 

— Ce e de făcut? 

— Hai cu mine, răspunse Spui Căilor funerare; și eu călătoresc 
până la cl Te iau cu mine în compartiment... 

— Eşti cel puţin în siguranță ? 

— In orice caz avem şanse “multe să scăpăm, și dacă ne cioc- 
nim și dacă ne prăbușim. 

— Dar dacă deraiem? adăugai. 

— Ei, prea iești pretențios acum, și dumneata! Te-am mântuit 
dela pieire, şi vrei să călătoreşti fără nici un risc... Du-te pe jos, 
dacă ţi-e frică! 

N'o să mă credeţi când vă voi spune că i-am urmat sfatul: 
plecat pe jos. (A treia oară trebuie să declar, am o perfectă încredere 
în d ali Gi ra 


După o călătorie: în urma trenului, de treisprezece zile, — cifră 
fatală și totuș salvatoare, — am ajuns ieri, la Cluj. Prietenul meu Nae 
Macaz ce. é drept, ma sosit încă. Mai are o săptămână de stat în spi- 
tal, la Mediaș... Da, ați ghicit, sărmanul inspector a căzut victima unui 
accident, dar a unui accident cu totul neprevăzut. N'a fost ciocnire, 
nici deraiere, și — printro minune cerească, — podul dela Valea- 
Largă sa prăbușit tocmai cu două secunde după trecerea trenului. Sa 
rupt însă osia vagonului, și Nae Macaz sa ales cu brațul drept frac- 
turat. Ar pleca și el acum, chiar pe. jos, până la Cluj, dar — ca să 
zic aşa — nu-i prea dă... mâna. : 

Astăzi i-am scris o carte poștală ilustrată, cu vederea podului 
dela Valea-Largă. Poate se consolează. Doamne fereşte! putea să se- 


întâmple mai rău... 
MEŞTERUL MANOLE. 

Scumpetea 
— Indărăt, la legile dlui Titules:u! — 


Scumpetea, care însoțește cu o regularitate matematică guver- 
narea liberală, făcând-o să rămână de pomină, a dus la exasperare 
toate categoriile de cetățeni. Nu mult va mai trebui și-i va duce și la 
sapă de lemn. 

Astăzi, în căutarea unor remedii, toată lumea fierbe. Presa, ora- 
șele, satele, funcționarii — cei mai răbdurii și resignați până mai 
eri — strigă, ţipă după ajutor. La corul celor flămânzi și năpăstuiţi 
de imizerii se asociază și autorităţile, practicând măsurile cari, în urma 
funestelor rezultate din şi după războiu, demult trebuiau scoase din 
viața noastră administrativă. Dar la ce nu recurge omul când e în mi- 
zerie şi neputinţă !... 

După părerea noastră mobilizarea aceasta, fizică și sitieteasdi, 
este cu totul inutilă. Sa dovedit cu prisosință, că nu poate să reali- 
zeze nici măcar o stagnare în viața economică, necum vre-o amelio- 
rare. Și este firesc să fie așa. Agitaţiile acestea sunt mișcări la su- 
prafaţă, provocate de grijile de pe o zi pe alta. Cel flămând nu are 
răgazul să aprofundeze lucrurile. El se duce la piață unde, constatând 
lipsa de alimente, sau preţurile exagerate — crede ce acționează numai 
decât. La dreptul vorbind, nici nu este de atribuţiunea lui să pătrundă 
lucrurile, căci și dacă le-ar înțelege, este neputincios față cu reme- 
dierea răului descoperit. Această sarcină, în împrejurări normale, ar 
trebui să cadă în cârca guvernanților, iar nu a particularilor. 

Dar să nu cădem și noi în greșeala celor de mai sus. In cele 
ce vor urma ne vom referi la fapte pozitive, cari să ne ajute la des- 
Coperirea răului dela bază, care provoacă manifestațiuni îngrijorătoare 
în toate ramurile vieții noastre de stat, dar cari nicăiri nu sunt atât 
de simţite ca pe teren economic. Cei sătui sunt mai optimişti ca cei 
flămânzi. Ei fac mai puțin tărăboi din încălcările de legi și constituție, 
ca cei flămânzi, cari toată mizeria lor o atribue — durere — uneori 
chiar... României mari: 

Ziarul Argus, unul din puţinele hoastre organe economice, pu- 
blică din timp în timp, numerii indici cari arată tendința mereu în 
urcare a alimentelor și mărfurilor de tot soiul. Regretăm că spațiul 
nu ne permite să reproducem acea statistică care oglindește perfect 
starea economică mai mult ca deplorabilă a țării. Aceasta nu ne poate 
însă împiedeca să tragem concluziile ce se impun, atât în ce privește 
populațiunea rurală, cât și cea orășenească. 

Din statistica ziarului amintit reiese că alimentele produse de 
țărănime, arată o tendință crescândă de urcare. Această urcare ar fi 
probabil, și mai pronunțată dacă nu sar lua atâtea măsuri restrictive. 
Aceasta se vede și din împrejurarea, că articolele produse .de țărani 
rămân cu mult în urma celor industriale, care dovedesc o tendință cu 
“mult mai mare de urcare. Firesc ar fi ca tendința să fie egală în am- 
bele direcțiuni. Țăranul însă nu poate să-și vânză liber produsele lui. 
Dacă nu l-a „maximat“ ministerul, atunci prefectul, primarul,-poliţia, de 

bună seamă. Sau, dacă prin vre-o minune scapă de toţi aceștia, atunci 
nu scapă de particulari, fie în cadrele ligii. consumatorilor, fie din 
imbold de creștere. Lozinca „eftinirea nu se poate face decât maxi- 
mând articolele la producător“ — sub care totdeauna se înțelege tă- 
Tanul — află o largă aplicare în sistemul actual. 

Faţă de această stare și tratament al țărănimei, vedem că, arti- 
colele industriale ce se desfac pe piețele orașelor noastre cu un pref 
incomparabil mai mare în raport cu articolele alimentare vândute de 
țărănime. Grâul și porumbul, care se apropie de prețurile mărfurilor 
industriale nu a fost scumpit de producătorul agricol. Am văzut cu 
toții, cum dela producătorul agricol grâul sa luat cu 21 mii lei va- 
gonul ca, ajungând la consumatorul din oraș să se vândă cu 35—40 
mii lei. Țăranul aci nu are nici un amestec. 

Cu toată această stare de lucruri nu am auzit să fi întrat vre-o 
ligă de-a consumatorilor prin prăvălii, căci de autorități nu mai vorbim. 
Viața se scumpește de pe o zi pe alta, iar propaganda se întețeşte și 
se concentrează împotriva satelor, fără oprire și fără justificare. Popu- 
. laţia orașelor, organizată pe meserii și funcții are presă, stă în nemii- 
locit contact cu autoritățile, având o mie și una de mijloace să le in- 
fluințeze, ceeace nu este greu, din moment ce capii autorităților își 
târăsc viața în aceleași condiții de trai. Intraceasta țărănimea, în afară 
de urcarea preţurilor la alimente, nu manifestă nicio acțiune. Ea nu. 
are nici presă, nici alte mijloace cu cari să facă față comploturilor ce 
se urzesc la orașe împotriva intereselor ei. In vara trecută muncitorii 
agricoli au lucrat pe pălării și haine vechi — nu pe bani ca mai de- 
mult, — pentruca la orașe populaţia și la București guvernul să de- 
clare că întreg stocul monetar se găsește în lada ţăranului. Și să se 
ştie! Şa lucrat pe pălării vechi în Banat, unde avem cea mai înstărită 
țărănime. Ce-o fi oare în Hunedoara și Maramureş? 

Şi acum se impune întrebarea, unde va duce conflictul dintre 
sate și orașe? Răspunsul: la rău. Scumpetea, dacă vreţi, nu o pro- 
voacă nici orașul, nici satele. Acestea, în baza legilor fireşti, se con- 
formează numai câtă vreme nu pot reglementa pe toți producătorii 
agricoli și industriali deopotrivă, e şi nedrept și zadarnic să ne ușurăm 
traiul unul pe spatele celuilalt. l 

Răul scumpetei de azi are alte cauze, mult mai adânci ca sä le 
putem stârpi ușor. Față de scumpetea actuală este neputincios și gu- 
vernul, cu toate măsurile, benevole sau forțate ce le ia, câtă vreme 
nu abandonează principiile lui de guvernare. lată unde credem noi că 
este baza răului. sti 

După părerea noastră, deprecierea leului, neajunsurile comuni- 
„caţiilor, sistemul nenorocit al contingentării etc., deși taie adânc în viaţa 
economică a țării, sunt numai rele accesorii pe lângă sistemul de im- 
pozite întrodus de actualul guvern. 

Știm cu toții, că primul act de guvernământ al partidului liberal 
a fost suspendarea legii financiare a d-lui Titulescu. Partidului liberal 
nu-i putea fi pe plac impunerea egală a cetățenlor întregei țări, a. 
celor îmbogățiți de război și a capitalului. Egalitatea de contribuții 

pentru ei ar fi însemnat sfârșitul unei tradiții, unor privilegii. Venind 
ia putere au continuat deci tradiţia, adică sarcinile inegale dintre 
cetăţeni. 

Dar cum legea financiară a d-lui Titulescu nu era isvorită numai 
din concepția sa financiară, ci și de rănile adânci de care sângeră 
ara, nici guvernul actual nu putea să micşoreze bugetul țări. Va să 
zică, trebuia să stoarcă aceeaș sumă, dar pe alte căi. lată cari sunt 
aceste alte căi. 

Pe vremea guvernului Averescu, Transilvania și Banatul au plătit 
în dările de tot felul, următoarele sume: 


Aprilie 1921 : 75,500,000 Lei; 
Mai „2 80,800,000 , 
lunie ” : 87,000,000 
Julie  :'107,800,000 , 


In total 351,100,000 lei, din care 
circa 50 milioane dări directe. 


Guvernul actual, în baza acelorași legi (legile maghiare) a în- 
easat în aceleaşi luni următoarele sume : 


Aprilie 1922 : 145,600,000 Lei; 
Mai „ : 182,500,000 ,„ 

lunie „ 191,500,000 , 

Iulie „  : 205,500,000 


In total 725,100,000 lei, din care impozitele directe fac 
abia 59 milioane. 


“Va să zică, guvernul actual a încasat în Transilvania în baza 
aceleiași legi numai în 4 luni de guvernarea cu 274 milioane mai 
mult ca anul trecut. La aparență ar părea că este un rezultat bun 
acesta. Numai că socoteala are un mare cusur. 

Câtă vreme cifra impozitelor directe sub guvernul Averescu făcea 
50 milioane, nici sub liberali nu face mai mult ca 59 milioane. Ceeace 
înseamnă că s'a plătit doar mai multe restanţe. Nici nu se putea altfel 
Aceleași legi, aceleași rezultate. 

Dar atunci de unde provine surplusul acesta de sute de mili- 
oane? Răspundem : din impozite indirecte, dela chibriturt, dela timbre, 
dela tutun, (dela foițe de tutun nu, deoarece țăranii preferă hârtia de 
gazetă), dela sare etc., toate articole de prima necesitate pentru ma- 
sele largi ale poporului. i 

Aceste sute de milioane, care dela venirea liberalilor la putere 
sau duplat și triplat lună de lună, au provocat și provoacă scumpetea 
crescândă, până când nu va veni un guvern care să întroneze sistemul 
de impozit după „indicațiunile d-lui Titulescu. Până atunci, țăranul 
plăteşte scump sarea și tutunul, orășanul laptele și brânza, funcţionarul 
pielea și talpa. Și astiel, viaţa economică a ţării, cu miile ei de fire vă- 
zute şi “nevăzute, urmărește pas de pas activitatea financiară a gu- 
vernului, 

De aceea, să nu ne mai amărîm și noi zilele reciproc, cei mă- 
runți și neputincioşi. Să ne ducem mizeria sprijinindu-ne, în bună în- 
- țelegere, iar nu în dușmănie, răscolind orașele împotriva satelor, sau 
viceversa. 

Răul trebuește stârpit, evident, dar nu aici întreolaltă, căci acesta 
e mai mic. Răul cel mare este acolo, sus, la finanțe şi la pre- 


ședinție. P. NEMOIANU. 


Amnestia. . . 


O parte din presa Capitalei, și din întâmplare. tocmai aceea care 
se intitulează ea însăș foarte democrată, nu mai oboseșşte strigând, pe 
toate tonurile și spre toate punctele "cardinale : — „Amnestie ! am- 
nestie! amnestie! Să se dea amnestie, de ce nu-se acordă amnestie? 
prea sgârcită amnestie, mai vrem puțină amnestie, asta nu e amne- 
stie!...“ Și așa mai departe, lamentaţia continuă, când servilă și in- 
sinuantă, când stăruitoare şi gălăgioasă. Sar zice că acești luptători 
pentru toate libertățile, și pentru toate... eliberările, au undeva în- 
trun colț umed de temniță ori prin vreun orăș de peste graniţă, prie- 
teni scumpi certati cu Justiţia, rude apropiate pe cari, vai! valul -de 
Clemență nu-i a ajuns încă.. 

Și de data aceasta, se poate ajunge ușor la o confuzie. Am- 
nestia este, firește, una din prerogativele regale, și încă una din a- 
cele cari purced” dela creștinescul gest al iertărei. La prilejuri de 
mare / bucurie obștească, regele - poate să facă să se deschidă ușile 
închisorilor pentru o serie de condamnați, după cum categoria delic- 
telor săvârşite, poate aduce ridicarea pedepsei. Așa de pildă, cu o- 
cazia încoronărei, Sau iertat unele călcări de lege, “petrecute în tim- 
pul revoluției din 1918 din Ardeal. Vremurile erau atunci tulburi, lu- 
mea era în fierbere, autoritatea de stat dispăruse, — atâtea motive 
cari au făcut cu putinţă astăzi amnestierea făptașilor de-atunci. 

Ziarele dlor l. Rosenthal, Schulder și Berger nu se mulțumesc 
însă cu atât. Ele nu înțeleg amnestia ca un act de mărinimie îndrep- 
tat spre oameni cari, în definitiv au avut ceva de împărțit cu codul 
penal, — ci o pretind cu o deosebită amploare cetățenească în nu- 
mele voinței poporului, ca o datorie a cărei împlinire întârzie, 
întrun chip revoltător. Coloanele Diminefei sau ale Luptei sunt 


pline de articole, de articolaşe și de interpelări: — Vrem amnestie, 
dați-ne amnestie, nu ne ajunge numai atâta amnestie, poporul cere 
amnestie!“ 


Bine, domnilor, pentru cine doriţi atâta iertăciune, de parcă ați 
cere pensii pentru invalizi ? Gândiţi-vă puțin, și la nevoiașii cari mau 
avut încă norocul să ia contact cu pușcăriile, nau dezertat la inamic 
și mau complotat împotriva țărei lor.. ALFA. 

Minciuni grosolane 
— O lămurire pentru „Gazeta Transilvaniei“ — 


Nu ne-am făcut nici odată vreo iluzie cu privire la calitatea 
mijloacelor de luptă pe cari se pricep să le folosească unele ziare po- 
litice. Ne obișnuisem mai ales“cu un sistem special de calomnie, me- 
şteșugită, perfidă, insinuantă. Bătrâna Gazetă a Transilvaniei dela Bra- 
şov ţine să ne arate însă că în arsenalul ei de „polemici“ se mai 
găsește ceva: e minciuna cutezătoare, imperturbabilă și ridicolă. 

Un anonim „voluntar ardelean“, care, fiindcă nu îndrăzneşte să-și 
spună numele poate să fie dela Darniţa sau din altă parte, a fost 
scormonit — sau născocit — de foaia d-lui Mihai Popovici, şi i sa 
dat însărcinarea să răspundă articolului „Ardealul la Alba-lulia“, apă- 
rut în primul număr al acestei reviste. Dar „voluntarul dela Darniţa“, 
— care nu e desigur și cel dela Mărășești, — nu suflă o vorbă în 
ceeace privește afirmările acelui articol, ci repede pur și simplu o 
ploaie de înjurii șcheiane asupra autorului lui, d-nul Eugen Goga. 

Acum, valoarea estetică a insultelor e cuprinsă, întreagă, în stilul 
și compoziția autorului, iar valoarea lor morală se desprinde ca de 
obicei, din curajul civic al anonimatului. Este însă altceva care nu 
poate fi trecut cu vederea, și de aceea scriitorul acestor rânduri, fost 
și el modest luptător cu arma în vălmășagul sângeros al războiului, 
își îngăduie să intervină pentru o lămurire. Lămurirea este, într ade- 
văr, necesară: prea ne-am obişnuit să vedem nesfârșita târguială de 
iertăciuni pe seama celor cari mau fost la locul datoriei în zile grele, 
pentru a suferi și ponegrirea fără scrupul a celor cari au ştiut să se 
jertfească. 

Gazeta Transilvaniei vrea adică să răspândească printre puţinii 
ei cititori convingerea că d-nul Eugen Goga, care a îndrăznit să vor- 
bească despre așa ceva, na cunoscut la lași, în 1917, nici „fasolea“ 
nici „suferința“ refugiului, ci a trăit în belşug, elegant, nepăsător, fără - 
griji, în vreme ce „voluntarul“ d-lui Mihai Popovici se bătea desigur 
ca un leu, la Oituz... 

Lucrurile nu sunt tocmai așa, și cer iertare d-lui Eugen Goga dacă 
nesocotesc poate consemnul unei ' demnități a tăcerei. Dar d-nul Eugen 
Goga a fost cel dintâi ardelean care s'a întors din prinsoarea rusească, 
nu ca să se plimbe, cum zice Gazeta Transilvaniei, ci “pentruca, îm- 
.brăcând uniforma săracă a soldatului român, să se arunce de bună 
voie. în vâltoarea de foc și de baionete, pe frontul armatei desrobi- 
toare. În această eroică manifestare a credințelor sale naționale, 
voluntarul Eugen Goga, cel din tranșee, n'a avut nici măcar norocul 
de a se întoarce acasă zdravăn și întreg cum trebuie să fie, desigur, 
voluntarul anonim dela Darniţa. Căci, dacă ar îi să răsplătească acum 
pe calomniatorii săi, aşa cum s'ar cuveni, rănitul din Dobrogea ar fi 
silit să se folosească de mâna stângă... 

„Pe d-nul Eugen Goga, eu la lași nici nu lam văzut“ — zice 


© BCUCIuj 


2 


PAGINA 94 ȚARA NOASTRĂ __29/X. 1922 








Cad 
„voluntarul“ nostru. Cred și eu, că nu Pai văzut, pentrucă pe vremea 
aceea, — luni de-arândui, d-nul Eugen Goga zăcea pe patul unor ne- 
întrerupte suferinți, la spitalul Sf. Spiridon din laşi, unde medicii. se 
tot sileau să-i așeze la loc oasele sfărâmate, și unde, să mă creadă 
d-nul Mihai Popovici, se mânca foarte multă fasole... 

Dar, socotim că e de ajuns. Gazeta Transilvaniei poate să recti- 
fice sau să nu rectitice neadevărurile publicate, cari se potrivesc așa 
de anapoda cu realitatea. Dacă ar îi de bună credință, și dacă ar fi 
ofensat adevărul numai din ignoranță, le-ar rectifica fără îndoială. 
Suntem însă noi de vină, dacă nu mai credem că această rară floare a 
cavalerismului crește în toate redacțiile din țigănia Brașovului ? 


ps A. H. 


IN LOC DE „CRONICĂ DRAMATICĂ“ 


Teatrul românesc în Ardeal 


Fosta cârmuire maghiară, de o vitregie fără pereche în ceeace 
priveşte desvoltarea culturală a naționalităților pe cari le stăpânea, a 
lăsat aci în Ardeal unele stări de lucruri, de pe urma cărora se va 
resimți multă vreme truda noastră de a înlătura influențele străine. Nu 
mai vorbim de piedecile cari ni s'au pus ieri în cale. Ele aparțin tre- 
cutului, și dacă anumite opreliști cari veneau dela Budapesta a împie- 
decat ascensiunea firească a sufletului nostru național, astăzi avem în 
mâini toate mijloacele de a recâștiga terenul pierdut. In slujba acestei 
năzuinți deținem în primul rând, cea mai prețioasă armă dintre toate: 
libertatea de mișcare. Echilibrul adevărat al culturei românești se va 
restabili, mai curând sau mai târziu, potrivit sforțărilor noastre, căci 
puterile creatoare: ale marei majorități etnice din acest colț de ţară, 
ținute atâta vreme . subt apăsare, pot acum să iasă la larg, măturând 
din drum aparențele mincinoase. 

Deocamdată însă, am moștenit unele situații, cari totuș îngreu- 
nează oarecum restabilirea normală a valorilor culturale. O sistematică 
politică de stat, care în Ungaria de ieri închidea românilor drumul 
orașelor, își găseşte astăzi ecou în felul cum e repartizată populația 
Ardealului. Oraşele deci, sunt încă străine, graţie rămășițelor nefirești 
ale stăpânirei de ieri. Vor fi, fără îndoială, repede recâştigate, năvala 
cuceritoare a satelor românești se însărcinează cu această restituție pe 
deplin justificată, şi nu mai departe decât aici în Cluj, vedem subt 
ochii noştri îmbucurătoarea transformare. Valul crește, crește, și drep- 
turile celor mulți reintră în făgașul normalităței. Dar, anumite manife- 
stări ale culturei naționale mai sufăr încă de lipsa elementului româ- 
nesc în fostele cuiburi de maghiarizare ale Ardealului liberat. 

lată, de pildă, mișcarea noastră teatrală, care tânjește din această 
pricină. Publicul românesc nu e încă acela care ar trebui să fie. E 
drept că ne bucurăm" astăzi, în Clujul unde altădată ne era teamă să 
și respirăm, de un Teatru naţional care aduce din ce în ce mai multă 
lume, și ar aduce desigur și mai multă, dacă ar satisface mai pe de- 
plin preferințele și înclinările spiritului local. Munca aceasta de edu- 
cație artistică nu e însă ușoară. E nevoie de multă stăruință, de mari 
- jertfe şi de nenumărate deziluzii. Intreprinderile particulare de teatru 
mar putea ţine piept atâtor greutăți, inerente tuturor începuturilor. 
Sarcina aceasta revine prin urmare statului, care el singur are dato- 
ria să facă sacrificii pentru ridicarea culturei românești acolo unde 
aceasta na putut înflori în voie, pe vremea când o năpădeau din toate 
` părțile buruieni străine. 

Guvernul trecut a înțeles pe deplin necesitatea aceasta, și pe 
vremea ministeriatului d-lui Octavian Goga sa acordat toată atenţia 
“mişcărei teatrale din ţară. Teatrul național din Cluj, care a trecut 
printro perioadă financiară destul de critică, a primit tot ajutorul cu- 
„venit, și mijloacele nu abundau atunci, pentruca să poată merge înainte. 
Opera română de aici, a fost salvată în mai multe rânduri, — tocmai 
atunci când fostul ministru al Cultelor era învinuit că urmăreşte des- 
ființarea acestei instituţii, — şi așezată în sfârșit pe temelii sigure, 
Consolidarea celor două instituţii de cultură din Ardeal sa îndeplinit 
și pe cale parlamentară, căci în primul Buget al României întregite, 
pe timpul guvernărei d-lui general Averescu, s'au legiferat în chip sta- 
tornic mijloacele de existență necesară Teatrului și Operei din Cluj. 
Oricum, credem că astăzi i-ar fi cam greu unui guvern să şteargă din 
Bugetul viitor subvenţiile fixate prin lege de d-nul Octavian Goga. In 
afară de limpezirea așezămintelor dela Cluj, d-nul Octavian Goga a 
înlesnit ţinerea unei stagiuni de operetă românească la Timișoara — 
(în urma unui aranjament care, în treacăt fie zis, a eliberat și pentru 
Opera din București, înființată tot în 1921, localul de teatru unde să 
se "poată așeza) — a întemeiat un Teatru național la Chișinău, spre 
bucuria entuziastă a basarabenilor, și era gata să pună temeliile și 
unui Teatru naţional la Cernăuţi, în afară de ajutorul acordat încer- 
cărei înighebate la Sibiu, când împrejurările politice au instalat la de- 
partamentul Artelor competințele probate ale d-lor dr. Dumitrescu- 
Brăila și Const. Banu. 

Ce au făcut urmașii dlui Octavian Goga, nu se prea vede. Acum 
un an, s'au trimis de-alungul Ardealului echipe de artiști ai Teatrului 
național, în frunte cu actori ca dnii Const. Nottara, I. Brezeanu, Ar. 
Demetriad, N. Soreanu. Petre Sturza, V. Toneanu, I. Manolescu, etc, 
etc., și publicul transilvănean a umplut totdeauna sălile de spectacol, 
unde jucau cei mai buni reprezentanți ai scenei românești. Anul acesta, 
întrăm în iarnă și nu se zărește nimic. Mai mult decât atât, nici măcar 
Opera din Cluj nu și-a deschis porţile, înconjurându-se de o tăcere 
care nu numai că nu e musicală, dar e cu totul îngrijitoare. La Chi 
șineu, după cât știm, Teatrul național s'a desființat. Cel din Cernăuţi, 
nu sa mai întemeiat. Spectacolele săptămănale pe cari Teatrul na- 

țional din Cluj le dădea la Qradia-mare au fost suprimate. Teatrul 
național din Bucureşti a renunțat să mai organizeze turneuri dincoace 
de Predeal. lar la Timişoara, la Brașov, la Arad, la Sibiu, joacă trupe 
ungurești, spre marea bucurie a populației maghiare, ba chiar spre 
satisfacția greu reținută a unora dintre fruntașii „inteligenței noastre“ 
provinciale... 

Cele zece trupe maghiare de teatru sunt și ele reminiscențe ale 
Ungariei de ieri. Noi nu ne vom repezi acum să le gâtuim, cu mij- 
loacele pe cari le cunoaştem și noi atât de bine, de vreme ce au fost 
aplicate atâta amar de vreme împotriva noastră de către stăpânitorii | 
noștri de-altă dată. Guvernul trecut a arătat față de ele o bunăvoință 
care a fost chiar aspru criticată de acei cari au preschimbat această 
atitudine civilizată, într'o nepăsare egală și față de trupele ungurești, 
cași de problema teatrului românesc. Căci, nici cu aceea nu ne pu- 
tem învoi, ca ardelenii noștri, abia mântuiți de năvala maghiarizărei, 
să meargă mai departe la teatrul unguresc; ba ne vine chiar cam 
greu să-i mustrăm pentru aceasta, când alt teatru nu li-se dă... 

In mod firesc, ministerul Cultelor și al Artelor ar trebui să aibă 
inițiativa acestei propagande naționale prin mijlocirea teatrului. Ar fi 
nevoie de un program bine definit, de o geografie culturală specială, 
în privința căreia sar putea învăța totuș foarte ngulte lucruri utile dela 
vechile guverne ungurești. După cât știm, la Teatrul național din Bu- 
curești se găsește: un prisos de personal actoricesc, din care sar 
putea alcătui trupe ambulante, cu însărcinarea de a cutreeta provin- 
ciile alipite, purtând în peregrinajub lor artistic imbolduri prețioase 
pentru frumosul simţit şi exprimat în limba maternă, în românește. 

Dar, acest lucru nu se face şi în schimb primim vizitele acto- 
torilor unguri dela Budapesta. Profan în ale Cultelor, d. Const. Banu 
Sat fi părut că are veleități de sprijinitor al Artelor, în calitatea sa 
de fundator și patron al Flacărei. Noi mam văzut nimic. Cine a văzut 
ceva, să ne anunțe. 

_ Guvernul actual. luptă, desigur, împotriva regionalismului. Luptăm 
și noi, și mai demult, dar cu alte mijloace, și cu alte țeluri. Pentrucă | 
nici așa nu merge, să declari. pe ardeleni „separatiști“ și să nu te 
mai interesezi de năzuințele lor îndreptățite, și de trebuințele lor su- 
fletești. Nevoia de cultură românească, în special, noi o socotim ca pe 
unul din dezideratele.... regionale, cele mai justificate, și îndrăsnim să 
recomandăm citirea acestor râgduri dlui Const. Banu, întruna din că- 
lătoriile dsale ta Oradia-mare, unde războiul politic pe. care-l duce 
împotriva partidului național s'a aranjat, cum se zice, — „faute de 


combattants“. - 


H. ALEXANDRU 


© BCUCluj 





20: 1922 TARA NOASTRĂ PAGINA 97 





` EVENIMENTELE EXTERNE. | 
Problema orientală 


Criza orientală, aproape fără întrerupere la ordinea zilei de un 
veac, periclitează din nou pacea lumii. Veşti liniștitoare vin de câ- 
teva zile din marile capitale unde se decid destinele țărilor; nu pu- 
tem totuși considera deocamdată, pericolul ca înlăturat cu desăvârșire. 

Dezastrul armatelor grecești în Asia-Mică, datorit mai mult unei 
defecţiuni a sufletului națiunei elene, decât unor cauze militare, a 
răsturnat toată a în orientul apropiat, așa cum o schițase nera- 
tificatul tratat “dela Sèvres, munca și concepțiunea lui Venizelos., 

O sforțare uriașă a unui popor, care de zece ani duce neîntre- 
rupt război, împreunată cu viziunea grandioasă asupra menirei și 
forței națiunei sale, a unui mare om politic, au dus regatul Greciei, 
la înfăptuirea aproape complectă a năzuințelor sale istorice. Arhipe- 
lagui în întregime devenise grecesc. Smirna și hinterlandul ei, Tracia 
cu Adrianopolul până la porțile fortugilor dela Tcheataldgea, totul 
intrase sub stăpânirea statului elen. Mai mult Chiar, întrun anumit 
moment, Atena a ridicat glas de amenințare .impotriva Constantino- 
polului, Byzantul grecesc de odinioară, care prin noua întocmire din 
Răsărit, avea să rămână cu niimele turcesc, dar de fapt sub stăpâă- 
nirea soldaților britanici, reprezentând de formă marile puteri aliate. 
Dacă acest glas de amenințare, nu avea nici pentru cei cari îl ridi- 
cau, înțelesul unei realizări “mediate, el apărea, de sigur, ca o re- 
vendicare pentru viitor, din ce în ce mai clară, mai precisă, scoasă 
din lumea utopiilor dragi dar: imposibile, și trecută pe planul preocu- 
părilor politice practice. Grecia era la un pas numai de înfaptuirea 
celui mai maximal program de expansiune națională. 

Au intervenit însă forțe şi elemente noi, necunoscute sau nepre- 
văzute de unii, şi cari, cu puterea unui vifor au răsturnat frumosul 
edificiu clădit de marele Cretan. Cauza aparentă a răsturnării care a 
urmat o vor găsi mulți în redeștăptarea naționalismului dela Angora. 
Fără îndoială, că toată vitalitatea milioanelor de mohomedani, s'a acordat - 
în ceasul suprem al istoriei pentru o ultimă şi deznădăjduită sforțare. 

Amputat din toate părțile, supus unui adevărat masacru, statul . 
turcesc se vedea redus la suveranitatea nominală a Constantinopolului 
“ocupat de Aliați, și la stăpânirea efectivă numâi a unui rest din Asia- . 
Mică. Era, poate, aceasta, împlinirea unei ursite bine meritate de un 
popor care a fost în stare cândva să scrie pagini de mărire militară, 
şi acelea pline de sânge şi  nelegiuiri, dar care niciodată nu a fost 
vrednic să reprezinte o - domitiațiune de omenie și de civilizațiune. 
După cum au recunoscut în timpul războiului, toți conducători. Inţele- ` 
gerii — „unde'a fost Turcul, nu a fost niciodată posibil progresul“. 

Conferinţa păcii a hotărât - călăuzită de aceste principii scoa- ` 
terea Turcilor din Europa, și trecerea regiunilor locuite de creștini, 
sub diferite dominaţiuni civilizate. Și cum Rusia, căreia îi erau făgă- 
duite strâmtorile și Bosforul, lipsea la ceasul împărțirii, sa ajuns la - 

formula tranzacțională a ocupațiunei în comun a teritoriului lăsat sub 
suveranitatea nominală a Sultanului. 

Formulele tranzacționale au însă păcatul că nu mulțumesc pe ni- 
meni, ci dinpotrivă supără pe toți. Vechia luptă pentru stăpânirea 
strâmtorilor și pentru influența în apropiatul Orient, și-a reluat mer- 
sul èi, ducând atât de curând la criza prin care trecem acum. 

Franța, învingătoare în Europa, a vrut cu drept cuvântsă-și reia 
locul de frunte între statele cari conduc politica mondială; Anglia, pe 
de altă parte, înțelegea să nu cedeze nimic din situația ei de ăzi, gra- 
ție căreia e deținătoarea absolută a celor două părți ale Mărei medi- 
terane, și puterea preponderantă la cea de a treia poartă, a Dardane- 
lelor și Bosforului. Conflictul era inevitabil, și ciocnirea sa produs. 

Căderea lui Venizelos în Grecia, și restaurarea regimului germa- 
nofil al regelui Constantin, atât de urât în Franța, au dat prilej di- 
plomaţiei dela Paris, să reîntre în vechiul făgaș de prietenie pentru 
Turcii învinși. A fost foarte politică această schimbare la față a Fran- 
i m care, în lupta ei cu Anglia în apus, îi ridică amenințător pentru 

ndii,. spectrul lumei mohamedane în răsărit. Şi astfel, diplomaţia fran- 
ceză, a uitat ușor: trădarea din ceasul războiului lumii, și sa aruncat 
cu toată puterea și prestigiul ei, în luptă, în favoarea foștilor dușmani, 
vechii însă, şi totdeodată nouii ei prieteni, Turcii. 
i In mod firesc, Grecii: au căutat și au găsit sprijin în Anglia. Ei 
au crezut însă prea mult în puterea și stărnicia lui. Ei nu au înțeles 
că statele mici, atâta timp cât nuse pot sprijini pe proprii forțe reale, 
nu trebuie să se lase duse de curentul politicei mari a unei mari pu- . 
teri, curent care, oricâte bariere i sar ridica în cale, nu se oprește, 
dar care sfărâmă de aceste bariere, micile luntre ce ar lua cu el. Şi 
forțele Greciei erau deja reduse, nu atât ca unități de luptă, cât ca: 
putere morală și conștiință clară a unei: datorii de împlinit. Poporul 
grecesc, nu a înțeles să se ridice la înălțimea marilor momente ale 
istoriei. El nu a găsit destulă virtute, ca să înlăture trecătoarele ne- 
înțelegeri între oameni, ci făcând din ele principala sa preocupare a 
uitat că dușmanni încă nu era învins. Abia semnată pacea, el a jertfit 
demagogiei politicei interne, pe Venizelos, marele ei creator. — Readus 
„odată pe tron un rege urît de toți prietenii țării, poporul nu a știut 
să repare această gresală politică, făcând cel puțin, în uitarea tuturor 
urilor trecutului, din Suveranul reîntronat simbolul luptei naţionale. 
Era în adevăr Grecia obosită de un război de zece ani țelul era . 
atât de mare încât, ar fi trebuit un neam de cetățeni perfect luminaţi 
şi de soldați cari nu șovăiesc, pentruca el să fie atins. Poporul elen 
era numai la un pas de suprema biruință, și tot la un pas de marele 
dezastru. Intre sublim și ridicol, de multe ori, nu este un drum lung. 

Şi astfel Grecia a căzut. Kemal-Pașa biruitor a ocupat toată 
Anatolia, şi se pregăteşte a trece oștile lui în Tracia „recucerită“. In 
mersul. lui înainte, el taie cu spada nodul gordian al problemei ori- 
entale; strâmtorile și Bosforul vor fi ale Turciei, sub controlul de 
astădată nominal, al Ligii națiunilor. Franța e fericită, și guvernul ei 
aplaudă politica lui Poincară, care a asigurat după credința lui, in- 


© BCUCIuj 


p, 


29/X. 1922 | "TARA NOASTRĂ: PAGINA 99 











fluența franceză, pe ruinele celei engleze, la Constantinopol. Politica 
aceasta însă, nesocotind principiile de moralitate și de umanitate, jert- 
fite unor trecătoare succese diplomatice, existența atâtor mii de creş- 
tini pe cari îi redă despotizmului fanatic al kemaliștilor învingători, 
va produce destul de eurând mari decepțiuni la Paris. Odată beţia 
triumfuliti trecută, Francezii vor înțelege că între ei și Turci nu pot fi 

- legături sincere și trainice. In curând, și pe măsură ce Germania se 
~ va întări ei vor-vedea reluându-se firul care a legat odinioară Ber- 
linul de Bosfor. Firul acesta va trece acum prin Moscova lui Lenin, 
de care a fost legat prin îndoitele acorduri ruso-kemaliste dela An- 
gora, și germano-ruse dela Rapallo. Vor înțelege atunci diplomaţii dela 
Paris, că popoarele nu trebuie să fie pioni pe o masă de şah, pe cari 
îi mişti cum vrei pentruca să câştigi o partidă sau un joc: Vine 
ceasul când popoarele se răzbună ! 

„__. Anglia a suferit, fără îndoială, o serioasă înfrângere diploma- 
tică. — Ea nu a putut opri dezastrul grecesc, pe care l-ar fi dorit 
poate, dar parţial, întru împlinirea rolului ei de protectoare a grecilor, 

„Şi de putere atotstăpânitoare în apropiatul Orient. Conferinţa militară 
dela Medania, a consfințit această înfrângere, care se traduce în fapt 
cu evacuarea Traciei de către Greci, pe care o va urma mâine, pro-. 

-babil, aceea a Constantinopolului de către Englezi. Eog 

Vor consimți oare Englezii, la noi jertfe? Deocamdată ei afirmă 

a avea intenții pacificè și de a nu urmări avantagii: pentru ei. — 
Anglia însă aşteaptă ceasul potrivit, sau prilejul potrivit, pentru a re- 

dobândi situația pierdută. Și cum kemaliștii înțeleg să rezolve multe 
probleme cu o violență caracteristică necivilizației, nu e e exclus să 
vedem înainte de deschiderea conferenței de pace, noi complicațiuni. 

Vorbind despre criza orientală, Lloyd George, a afirmat zilelele acestea, 
că Anglia va şti să apere pe creștinii din răsărit. Să fie oare acesta, 

singurul ecou pe cari metodele turcești, cari rezolvă problemele reli- 

gioase și minoritatere, cu masacre şi deportări în massă, îl vor găsi 
din partea marei Britanii ? 

„Im desăvârşitul „Imbroglio“ din Orient, Italia arată de astă dată 
un 'nou aspect al mult schimbătoarei sale politice externe. Ea este 
acum alături de Franţa pentru Turci, contra Angliei, contra Grecilor. — 
Ministrul Schanzer plătește astfel o poliţă lordului Curzon, pentru 
insuccesul călătoriei sale dela Londra. — Mai este în această politică 
italiană, ceva din năzuința veche a țărei peninsulare, de a avea rolul 
de îrunte în Marea-mediterană, pe care Anglia cu forța și în decursul 
timpului, a urmărit să o prefacă întrun loc englez. In orice caz, ati- 
tudinea Italiei, nu e menită a contribui la o dreaptă aplanare a crizei, 
atâta timp cât ea nu vrea să uite vechi supărări contra lui Venizelos, 
şi se inspiră din antagonizmul mediteranian dintre Roma și Londra. 
: Direct interesată la noua întocmire ce se ve da apropiatului Orient, 
România s'a găsit dela început în greaua situațiune pe care ţi-o dă 
nepotrivirea între două politice a două țări deopotrivă de. prietene. 
Oricât de multe simpatii o legau de una din ele, concepţiuni politice 
o apropiau în acest moment mai mult de cealaltă. Noi nu puteam 

privi cu simpatie reîntoarcerea Turcilor în Europa, cum nu puteam 
susține stăpânirea strâmtorilor, pentru un alt stat. Soluțiunea cea mai 
fericită pentru noi, ar fi acea care ar garanta o perfectă libertate pen- 
tru toţi, a porţilor Mării .negre, comunicaţie indispensabilă României, 
și dezvoltărei ei economice. Care va fi însă această soluție ? Este aci, 
în rezolvarea practică a dezideratului, o grea misiune care se pune 
conducătorilor politicei externe a României. 

Și este atâtmai grea misiunea lor, că problema orientală amenință 
să degenereze într'o luptă între. cei dela Răsărit și cei dela Apus. Cu- 
noscutul scriitor socialjst italian, Treves, întrezărește această posibi- 
litate, de. care se teme ca reprezentant al culturei occidentale: „să nu 
vie momentul când Răsăritul sărac și istovit, să se arunce asupra Oc- 
cidentului bogat și capitalist. Rusia sovietică și Turcia kemalistă sunt 
alături. Prin chiar. sărăcia lor, ele cari nu mai au nimic de pierdut, 
vor putea învinge Occidentul încă îmbelșugat. Va fi războiul de di- 
strugere al: mulțimii Hlămânde, cere prin armele foamei și a desdădej- 
dii, ar putea învinge armele savante ale Apusului“. 

Oricât de pesimistă ar părea această viziune a viitorului posibil, 
ea trebue să ne dea degândit. Popoarele și guvernele au. datoria să 
lucreze pentru pace. 

Popoarele mari mai ales, nu trebue să mai iertiească neînţele- 
gerilor dintre ele, marile principii pe cari le-au consfințit împreună în 
luptă. Tratatul dela Sèvres a fost rupt, prin greșala ' Grecilor, prin 
voința Franței, prin renunțarea Angliei: ei bine, Franța si Anglia să 
ne dea acum o pace -mai ‘dreaptă dacă se poate, şi noi Românii vom 
fi atunci alături, la înfăptuirea ei! VINTILĂ PETALA 


GAZETA RIMATĂ 


Romania autonornistului 


_Amicul meu nu-i prea deştept, 

Nu-i nici prea prost, și nici prea trist. 
Și totuș are, să spun drept, 

-O „hibă“: e autonomist. 


“Când. sa născut la Chisăteu — ` $ 
r 30, . — Nu vreau, fireşte, să insist — 
zome ovi: Dar moașa s'a muncit cam greu: 
“De-atunci eră autonomist. 
„Făcă gimnaziul cu temei 
i Și deveni un bun iurist; ati i 
„Nu se ţiheă după femei, g pi EER 
_ Erà, pardon, autonomist. 


` Apoi, de-oaste a scăpat, ` 
— Na fost nici când Tiaia — 

Deşi fusese reformat, 
El a rămas autonomist. 


Când cu coroanele, la Blank, a 
— Fiind perfect economist, — 
Schimbă „pițula“ pe -un franc, 
Că d'aia e autanomist. apei 


De câte ori cereă permis, 

Luà un aer pesimist, l 

Și suspină duios: — „Eu mi-s, 
Mă rog frumos, autonomist IE 


Din revoluție s'a ales 
C'o șapcă de-automobilist; 
Conduce azi un Mercedes. . 
Altfel war fi autonomist. ` S 
La Alba-lulia wa fost; _ 
— S'a declarat absenteist — 
E el dinastic, dar cu rost, 
_ Adică, e autonomist, 
Fruntaș politic în Ardeal 
A fost, cu rândul, țărănist, 
Averescan și liberal, 
Acum e iar autonomist! - 
„Azi să mutat la Bucureşti 
Bea Cointreau şi joacă Whist, 
Cântă romanțe franțuzeşti, 
-Altfel — e:tot autonomist. . . 
 REGÁTBELI SANDOR 


CRONICA SĂPTĂMÂNEI. 
POLITICA ÎNTERNĂ. i 
„Excedențele“ bugetare ale d-lui Vintilă Brătiaau 


- DI Vintilă Brătianu a adunat la mi- : Brătianu crede că: are „motive serioase 


nisterul de Finanţe pe reprezentariţii 
ziarelor din Capitală, şi le-a făcut o 
expunere foarte optimistă a situaţiei 
noastre financiare. Optimismul e, fără 
îndoială, o stare  suiletească admira- 
bilă. Nu credem să fie însă un rea- 
zim suficient pentru o metodă de gu- 
vernământ, și mai ales pentru O așe- 
. zare temeinică a -finanțelor Statului, 


atât de zdruncinate..Dar, dl: Vintilă e 


pentru a privi situaţia printr'o' prismă 


„ trandafirie. Să ne uităm şi noi puţin 


prin ochianul fermecat. 

Bugetul de venituri, și “cheltueli al 
statului s'a încheiat adică, cu’ un fru- 
mos excedent 'pe : primele - 'şase luni 
ale aniilui financiar început la 1 Apri- 
lié trecut. In coloanele ziarèlor ` şi-au 
făcut 'loc vreo câteva cifre globale. 
Evaluările impozitelor dirâcte stint de 

650 milioane. Până în prezent din ele 
sau încasat 300 milioane. Venitul im- 
pozitelor indirecte este prețuit ja 3 
miliarde 310 milioane. Din această 
sumă s'a încasat până acum peste 2 
miliarde, iar la evaluările timbrului 
și taxelor de înregistrare care se ri- 
dică la 571 milioane s'au încasat 473 
milioane. La veniturile monopolurilor, 
prețuite la 1 miliard 160 milioane s'au 
încasat peste 800 milioane. 

Ar fi ceva de spus şi cu privire la 
mijloacele prin cari teascul impozite- 
lor stoarce din punga contribuabilului 
aceste îmbucurătoare excedente. O 
sumară socoteală arată că veniturile 
dărilor indirecte covârșşeste cu mult 
pe cele directe. Cele dintâi se ridică 
la peste 3 miliarde, pe când celelalte 
abia insumează 300 milioane. Geeace 
însemnează că dările indirecte, pe 


cari le plătesc deopotrivă cei săraci- 


şi cei bogați, deoarece sunt aşezate în 
primul rând pe consumaţia obiectelor 
de intâia necesitate, sunt de zece ori 
mai productive decât impozitele di- 
recte, singurele cari pot fi așezate pe 
un temei proporțional cu puterile şi 
cu veniturile fiecăruia, Teascul biruri- 
lor funcționează, — şi pentru actualul 
ministru al Finanţelor, care nu se în- 
curcă în consideraţii democratice, e 
de ajuns. Fără multă bătaie de cap, 
fără ajutorul unui complicat aparat de 
percepere, veniturile sosesc dela chi- 
brituri, dela sare, dela vamă, dela pe- 
tiții, şi așa mai departe. lată de pildă, 
primăria Capitalei, care vrea să-și ro- 
tunjească Bugetul, pune o taxă pen- 
tru orice marfă care intră în oraş, 
Ințelegeţi cine o să suporte birul: toţi 
consumatorii, deopotrivă. 

Sistemul diui Vintilă Brătianu nu e 
însă numai nedrept şi anti-democra- 
tic. E şi defectuos. Pentrucă, pe deo- 
parte, nu e deajuns să ai bani în casa 
ministerului de Finanţe și furnizorii 
Statului să bată scările departamen- 
telor, cu pretenţii de miliarde de lei, 
iar pe de altă parte, excedentele bu- 
getare să fie înghiţite de scumpetea 
care creşte din zi în zi. Guvernul ac- 
tual se felicită că are de unde acorda 
funcționarilor un spor de scumpete, 
necesar pentru a face față greutăților 
-de trai, din ce în ce mai mari. Dar 
care este cauza pentru care e nevoie 
de aceste sporuri, dacă nu urmările 
nefaste ale politicei financiare pe care 
a inaugurat-o partidul iiberal? E ima- 


ginea fidelă a celebrului antireu a lui 
Arvinte. Cârpeşti mânicele, rămân poa~ 
lele scurte, lungești poalele, rămâi 
fără mâneci, In vârtejul acestui cere 
vițios, di Vintilă Brătianu poâte avea. 
satisfacţii de o clipă, acestea insă nu 


- sunt de durată lungă, nici nu pot să 
tămăduiască răul. 


Cea mai bună dovadă o aduce fap- 
tul că dl Vintilă Brătianu, cu tot op-= 
timismul său întăritor, se gândeşte 
serios să modifice actualul sistem at 
impozitelor, de două ori nedrept: ne- 
drept faţă de mulțimea săracă, nedrept 
faţă de unele provincii ale României 
întregite cari și astăzi plătesc dări 
mai mari decât restul ţărei, In spe- 


„cial, Ardealul a fost lăsat in această 


situaţie inegală de pe urma căreia a~ 
celeaşi categorii de locuitori plătesc 
biruri mai grele dacă locuiesc la Ti- 
mişoara, şi mult mai ușoare dacă se 
mută la Turnu-Severin. Opera de u- 


-nificare a guvernului Averescn a fost, 
ă 


zădărniciîtă "şi în această privință, de 


> guvernul Brătianu „care, din simplă 


patimă politică a înlăturat sistemul de 
dări directe ăl dlui Titulescu, înte-: 
meiat pe principiul impozitului pro- 
gresiv asupra venitului. Reforma fi- 
nanciară votată de trecutul Parlament 
corăspundea, într'o mare măsură ce- 
rințelor noui ale vremei, statornicină 
izvoare de venituri publice fără a tur-` 
bura normalizarea vieţei economice, 
dar rivela în acelaş timp şi diferen- 
ţierile dintre provinciile aceleiaş ţări, 
realizând principiul, cam  nesocotit 


- astăzi, al egalităţei tuturor cetăţenilor ` 


înaintea legei. 

DI Vintilă Brâtianu, silit să recu- 
noască, după şase luni de „excedente“, 
că e nevoie de un mecanism nou în 
ceeace privește organizarea impune- 
rilor, anunță acum că va prezinta - læ 
toamnă un proect de reformă a dări- 
lor. Despre acest proect ştim deo- 
camdată atât, din ceeace a transpirat 
prin ziare, că se aseamănă foarte mult 
cu legile votate subt guvernul Ave- 
rescu. „Cedulelor“ le zice, bine înțe- 
les, altfel, şi unele biruri cari nu con- 
vin „doctrinei“ liberale — ca impozi- 
tul asupra capitalului şi asupra câști- 
gurilor de răsboi — vor fi suprimate.. 
Încolo, aceleaş metoade de realizare. 

Dar, să așteptăm publicarea mai pe 
larg a proectului dlui Vintilă Brătianu.. 
Vom avea atunci prilejul de a stabili 
unele comparații. A. 

ÎNSEMNĂRI. 


Marșul lui lancu. A fost oare la 
mijloc o delicată, înțelegere, sau numai 
întâmplarea care intervine aşa de des 
in ce omenești: — când a început 
detilarea trupelor în ziua încoronării 
ia Alba-lulia muzica militară a intonat 

“marșul lui lancu. In sufletul nostru s'au 
răscolit toate amintirile trecutului de 
umilință la auzul cunoscutei melodii. 
In vălmăşagul de imagini ne-a fulgerat 
pe dinainte figura chinuită a tribunu- 
lui dela patruzeci şi opt cântând ne- 

„bun din fluier prin văgăunile munţilor 
apuseni marșul zilelor de glorie... In 
sptendoarea încoronării, sub decorul 
măreț dela Alba-lulia marșul lui Iancu 
care inaugura defilarea oștirei n astre 
venea de departe. din adâncul vremi- 

-Tor ca o răsplată târzie a istoriei, ca 
© consacrare a unui vig de tinerețe... 





Un detractor anonim al d-lui lorga. 
Ni se trimite o foaie volantă în care 
` cineva rămas necunoscut se răfuiește 
cu- d. N. lorga. N-am înregistra imun- 
dul pamflet, dacă autorul lui, care bi- 
nevoieşte a admite „câteva merite“ 
d-lui lorga, nu și-âr legitima supărarea 
cu conferințele ţinute de către ilustrul 
„profesor în decursul verii în Banat şi 
în Ardeal... Știm că au durut rechizi- 
toriile fostului preşedinte ai Camerei 
Şi-au răscolit toată tabăra celor „o 
sută“, Nu le-a dat mâna însă să răs- 
pundă bărbătește, şi după o serii de 
mârăituri pe la răspântii astăzi vine 
lovitura din dos, atacul anonim trimis 

cu poşta la casa omului... Nu înțeleg 
bieţii oameni, în încercuirea minţii lor 
` regionaliste, că tocmai această atitu- 
dine de apostolat naţional, pusă în 
slujba adevărului fără nicio altă con- 
travaloare, a putut să sguduie mai mult 
sufletele cinstite de-aici și să înlăture 
rătăcirea cel:r buni. Pentru dânşii însă 
nu există probleme dincolo de taraba 
-„partidului“ şi de-aceea tresar cu ìn- 
verșuhare când. cineva le cântărește 
` greșurile ca să salveze interese inte- 
rese superioare, Câtă vreme le merge 
“ în plin subt ocrotirea cuiva, ei sunt 
mici şi gudurăturile lor nu mai au 
sfârşit; când însă cred că le-ameninţi 
< şandramaua atunci se ridică- în două 
picioare și împroașcă cu insulte. Ce-au 
păţit alţii, deci, păţeşte acum și d. 
forga. Mai deuhăzi il dumnezelau şi-i 
” N 


ştergeau redingota de praf, — astăzi 
îi zic „Buffalo-Bill“ şi nu e pe seamă 
lor decât „un politician ca și alții din 
vechiul Regat“, un tel de „grandoman 
nesuferit“, căruia trebuia să i se dea 
lecţii anonime de „caracter“... Pentru 
noi nu e nicio surpriză, ne cunoaștem! 
aşa de bine. 


Minciunile. Se vorbește des de slă- 
biciunea presei noastre, de inferiori- 
tatea intelectuală și de multele jigniri 
aduse în coloanele ei corectitudinei 
profesionale. Ar fi insă interesant, dacă- 
S'ar găsi cineva care să înjghebe un 
capitol de sociologie spicuind și ana- 
lizând inexactităţile care apar zilnic în 
gazetele noastre. Dupăce au tocit in- 
telesu! cuvintelor pe urma multelor 
exagerări, o seamă de ziare din Bu- 
cureşti, aruncă zilnic publicului min- 
ciuni conștiente, minciuni ordinare, de 
obicei î. arte puţin inteligente. Lumea 
de-aici, care păstra din trecut un tra- 
dițional respect în faţa slovei tipărite 
a primit la început cu interes stupi- - 
dele invenții, acum însă după trei ani 
de tragere pe sfoară s'a blazat și răs- 
punde cu-o absolută indiferenţă. Păcat 
că cu astfel de găinării se compromite 
prestigiul presei la noi într'o : vreme 
când rolul ei educativ ar putea fi co- 


. 'vârşitor. Noi facem aceste constatări 


de actualitate pe urma mai multor ar- 
ticole şi știri apărute în ziarul „Lupta“ 
în care se afirmă cu preciziune că d. 
Octavian Goga va întra în curând în 
guvernul d-lui I. Brătianu... 


Amfibii. Este un gen cu totul nou 
de scriitori cu tiparul, un fel de bilin- 
guiști cari se adresează publicului în 
două limbi la aceiași publicaţie soli- 
citând obolul deaproapelui. Ni s'au 
arătat până astăzi mai multe tipărituri 
de acest fel, toate de caracter comer- 
cial, vizând diverse întreprinderi. Acum 
cetim în ziare că va apare in curând 
și-o revistă de teatru, scrisă în romă- 
nește și ungurește. Am fost și rămâ- 
nem prietenii sinceri ai ideii de-a se 
face cunoscute literaturile celor două 
popoare ` prin traduceri, — dupăcum 
dovedesc și coloanele acestei reviste,— 
ni se pare ridicolă însă această pro- 
mișcuitate la o revistă de teatru. Re- 
dactorui ei poate urmări în dragă 

voie combinaţiile materiale cele mai 
reușite, ar fi însă mult mai nimerit să 
și le plaseze într'o altă industrie, în- 
țelegând că teatrul e literatură care 
refuză aptitudinile de negustorie pură. 


Datoria publicului nostru este să arunce 


la coş produsele acestor amfibii lite- 
rare, lipsite de coloana vertebrală și 
gata să desonoreze cu exibiţiile lor 
toate altarele. 


Romano-catolic? D-nul Emil D. Fa- . 


gure, împteună cu patrioticul său co- 
laborator Leonard Paukerof, s'au alar- 
mat foarte în coloanele „Luptei“ ca nu 
cumva Ardealul să cadă victimă unor 
lupte confesionale. Atâta grije, pentru 
treburile bisericeşti, din partea unor 
asemenea drept credincioşi, ne înduio- 
şează. „Lupta“ nutrește, în speoial, 
atâta iubire pentru tradiţiile mitropo- 
liei dela Blaj, încât eram înclinați să 
credem că d-nul Emil D. Faguge e şi 
d-sa aproape romano-catolic.= Totuș, 
un prieten dela Bucureşti neg spune 
că ne înșelăm şi că fratele d-lui Al- 
bert Honigmann e... ortodox. 

In acest caz, ce să zicem? nu mai 
înțelegem nimic. 

Temesvár. Sigilul oficial al poștei 
din Timişoara poartă încă vechiul nume 
unguresc, — ni Pa adus astăzi cu- 
rierul... Ciudat popor, ciudate obiş- 
nuințe... Au trecut trei ani dela unire, 


este un gar de Di la Liga naţiu- _ 


nilor împotriva gþastră pe chestia „per- 
secuţiilor. naţionale“ şi noi n'am apu- 
cat încă în atâta vreme nici măcar să 
schimbăm sigilul dela poştă. — Nu 
cumva economiile d-lui Vintilă Bră- 
tianu sunt pricina ?... 


Partidul național „descalică“. Subt 
aripa ocrotitoare a d-lui Bazil Dimi- 
tropol, cunoscutul fruntaș politic și 
om de bine dela Târgovişte, partidul 
național se pregătește să „descalice“ 
în vechiul Regat, întinzându-și organi- 
zaţia până pe malurile Dâmboviţei. Se 
zice că s'au găsit și printre „regăţeni“ o 
sută, — numărul e predestinat pentru 


gruparea d-lui Iuliu Maniu, — cari au ` 


iscălit o foarte prețioasă moţiune de 

aderare la hotăririle dela Alba-lulia. 
Pe 'noi ne.bucură foarte, faptul că 

„partidul naţional-româri din 'Tranzil- 


ȚARA NOASTRĂ 


vania“ se hotărește să treacă însfârgit 
Carpaţii, şi să deschidă câteva sucur- 
sale în vechiul Regat. Dovedește astfel 
o deplină înţelegere a vremurilor : ce- 
täțeni conștienți ai unei Românii de 
14 milioane de locuitori, oamegii par- . 
tidului naţional nu se pot închid/la 
nesfârşit în găoacea strâmtă-a unui sin- 
gur colț de provincie. 

Acelaș lucru și cu finanța regiona- . : 
listă. Banca „Cetatea“, în fruntea că- . . 
reia stă însuș d. Vaida, s'a hotărît la 
rândul ei să înființeze două filiale noui: 
una la București şi alta la New-York. 
Sediul principal va rămâne însă, fi- 
reşte, ca și până acum, la Cohalm... 


` 


Opera din Cluj. Despre situația O- 
perei naționale din Cluj, vorbim. în altă . 
parte a revistei. Intr'adevăr, întâm- 
plarea poate da loc la unele nedume- 
riri. Se apropie luna .Noemvrie, şi la 
acest excelent aşezământ muzical nu 
se aude nimic. O lungă tăcere, mor- 
mântată. Stagiunea nu s'a deschis încă, 
și nimeni nu ne vesteşte când seva | 
întâmpla acest eveniment. Publicul de- ` 
vine din ce în ce mai nedumerit. 

Dar d. Const Banu? Presupunem că 
ministrul Cattelor ştie despre existența 
Operei din Cluj, — deși n'avern nicio do- 


vadă despre aceasta, — și ne mirăm că ~ 


dsa n'arc nimic de spus. Cari sunt moti- 
vele acestei stări de lucruri? Doreşte gu- 
vernul actual să omoare, în tăcere, Opera 
din Ciuj, sau pur şi simplu se desintere- 
sează de soarta ei, aşa cum se desinte- 
resează de tot ceeace privește Ardealul? 
Noi, dintre aceste două lucruri credem 
pe-al treilea : este vechea patimă a li- 
beralilor pentru tot ce e cultură, artă şi 
frumos... Partidul d-lui Ion Brătianu e 
doară un partid de intelectuali! 


Ea) 

Errata. In cuprinsul celui de-al doi- 
lea număr al revistei Țara noastră s'au 
strecurat câteva regretabile greșeli de 
tipar. ` Astfel, sa tipărit la pag. 41 
„menține“ în loc de „mențin“, în pag. 


„72 „vox populis“ la loc de „vox po- 


puli“, etc. Cetitorul va îi făcut singur 
cuvenitele îndreptări. Pe viitor însă, 
făgăduim să-i cruțăm această penibilă 
operație de reconstituire a manuscri- ` 
selor, luând asupra redacţiei sarcina 
de a face corecturile tipografice. . 

